Mərkəzi Elmi Kitabxana AMEA alimlərinin ordumuza dəstək məqsədli yazılarının biblioqrafik siyahısını hazırlayıb\nAzərbaycan Respublikasının ərazi bütövlüyünün bərpa edilməsi, erməni hərbi təcavüzünün ağır nəticələrinin aradan qaldırılması, Ermənistan Silahlı Qüvvələrinin hərbi mövqelərimizi və mülki əhalimizi atəşə tutması səbəbindən ordumuz uğurlu əks-hücum əməliyyatları icra edir. Bunu nəzərə alaraq, Prezident İlham Əliyev sentyabrın 27-də “Hərbi vəziyyət elan edilməsi haqqında” Fərman imzalayıb.\nGedən döyüşlərdə üstünlük əldə edən Azərbaycan Silahlı Qüvvələri, bir neçə rayon və kəndlərimizi azad edərək, yüksəkliklərində üçrəngli Azərbaycan bayrağını dalğalandırır. Ermənilər isə nəinki Azərbaycanın torpaqlarından, hətta Ermənistan ərazisindən iri çaplı mərmilər atmaqda davam edirlər. Bunun səbəbi qarşı tərəfin öz məğlubiyyətini qəbul etməməsidir. Prezident İlham Əliyevin də çıxışlarında bildirdiyi kimi, artıq heç bir şərt və danışıqlardan söhbət gedə bilməz. “Əgər erməni əsgəri ölmək istəmirsə, rədd olsun Azərbaycan torpaqlarından!”\nAzərbaycan ordusunun şanlı tarix yazdığı bu zamanda Azərbaycan Milli Elmlər Akademiyasının alimləri də bu istiqamətdə öz səylərini əsirgəmirlər. Son günlər AMEA-nın elm.az saytında alimlərimizin ordumuzu qələbəyə ruhlandıran, dövlətimizə haqq savaşında dəstək nümayiş etdirən məqalələri dərc olunur. Həmin məqalələri sizə təqdim edirik:\nAMEA-nın birinci vitse-prezidenti, Milli Məclisin deputatı, akademik İsa Həbibbəyli- “Türkiyənin mənəvi dəstəyi etibarlı qardaş sözü!” http://science.gov.az/news/open/14423\nAMEA-nın Həsən Əliyev adına Coğrafiya İnstitutunun direktoru, akademik Ramiz Məmmədov və həmin İnstitutun şöbə müdiri, coğrafiya üzrə fəlsəfə doktoru Şamil Əzizov – "Cənubi Qafqaz. 1903-cü il" xəritəsi: ermənilərin toponimik aqressiyalarını arqument kimi ifşa edən tarixi-coğrafi xəritələr!” http://science.gov.az/news/open/14485\nAMEA-nın Məhəmməd Füzuli adına Əlyazmalar İnstitutunun direktoru, akademik Teymur Kərimli- “Sərkərdə igid olsa!” http://science.gov.az/news/open/14487\nAMEA-nın Məhəmməd Füzuli adına Əlyazmalar İnstitutunun elmi katibi, filologiya üzrə fəlsəfə doktoru, dosent Əzizağa Nəcəfzadə- “Ədalətə çağırış!” http://science.gov.az/news/open/14483\nAMEA-nın Naxçıvan Bölməsinin Batabat Astrofizika Rəsədxanasının direktoru, fizika-riyaziyyat üzrə fəlsəfə doktoru, dosent Qulu Həziyev- “Bu gün Azərbaycan əsgəri silahı ilə tarix yazır!” http://science.gov.az/news/open/14479\nAMEA Rəyasət Heyətinin elmi katibi Coşqun Məmmədov- “Erməni vandalizmi: Tarixi-mədəni irsimizə qəsd!” http://science.gov.az/news/open/14471\nAMEA-nın Yüksək Texnologiyalar Parkının rezidenti olan Təcrübə-Sənaye Zavodunun direktor müavini, kimya üzrə fəlsəfə doktoru Səxavət Rüstəmov- “Yolumuz zəfər yoludur!” http://science.gov.az/news/open/14472\nAMEA-nın A.A.Bakıxanov adına Tarix İnstitutunun Beynəlxalq münasibətlər tarixi şöbəsinin aparıcı elmi işçisi, dosent Aqil Əhmədov- “Ordum varsa, yurdum var!” http://science.gov.az/news/open/14469\nAMEA-nın müxbir üzvü, Dendorologiya İnstitunun direktoru Tofiq Məmmədov- "Azərbaycan əsgəri Ali Baş Komandanla həmrəydir!” http://science.gov.az/news/open/14464\nAMEA-nın Naxçıvan Bölməsinin İncəsənət, Dil və Ədəbiyyat İnstitutunun şöbə müdiri, filologiya üzrə fəlsəfə doktoru Elxan Yurdoğlu- “Biz haqq savaşındayıq!” http://science.gov.az/news/open/14460\nAMEA-nın Molekulyar Biologiya və Biotexnologiyalar İnstitutunun laboratoriya müdiri, AMEA-nın müxbir üzvü İbrahim Əzizov- “Vətən torpağı bizim namusumuzdur!” http://science.gov.az/news/open/14452\nAMEA-nın Fəlsəfə və Sosiologiya İnstitutunun elmi işlər üzrə direktor müavini, tarix elmləri doktoru Eynulla Mədətli- “Vətən müharibəsində dövlətimizin və ordumuzun yanındayıq!” http://science.gov.az/news/open/14448\nAMEA-nın Naxçıvan Bölməsinin İncəsənət, Dil və Ədəbiyyat İnstitutunun direktoru, AMEA-nın müxbir üzvü Əbülfəz Quliyev- “Biz qalib gələcəyik!” http://science.gov.az/news/open/14432\nAMEA-nın Arxeologiya və Etnoqrafiya İnstitutunun direktor müavini, tarix elmləri doktoru, professor Nəcəf Müseyibli- “İşğalçının saxta ideologiyası darmadağın oldu!” http://science.gov.az/news/open/14427\nAMEA-nın Yüksək Texnologiyalar Parkının direktoru, Qarabağ müharibəsi veteranı Vasif Abbasov- “Qarabağ müharibəsi veteranı kimi ordumuzun yeni zəfər müjdəsini sonsuz sevinclə qarşılayıram!” http://science.gov.az/news/open/14417\nTarixçi professor, Dövlət mükafatı laureatı Kərim Şükürov- “Tarixin ən böyük ədalətsizliyi!” http://science.gov.az/news/open/14416\nAMEA-nın Naxçıvan Bölməsinin sədri, akademik İsmayıl Hacıyev- “Azərbaycan Ordusu qələbəni yaxınlaşdırır!” http://science.gov.az/news/open/14415\nAMEA-nın müxbir üzvü Novruz Quliyev-“Azərbaycan Silahlı Qüvvələri Cənubi Qafqaz regionunda ən güclü ordudur!” http://science.gov.az/news/open/14413\nAMEA-nın Milli Azərbaycan Ədəbiyyatı Muzeyinin direktoru, akademik Rafael Hüseynov- “Zəfər gününün astanasında!” http://science.gov.az/news/open/14402\nAMEA-nın Neft və Qaz İnstitutunun şöbə müdiri, texnika elmləri üzrə fəlsəfə doktoru Bünyad Kazımov- “Azərbaycanda birliyin, vətənpərvərliyin və qalibiyyət ruhunun təntənəsi!” http://science.gov.az/news/open/14401\nFilologiya üzrə fəlsəfə doktoru, dosent Zümrüd Mənsimova- “Vətən müharibəsi torpaqlarımız uğrunda gedən mənəvi haqq savaşıdır!” http://science.gov.az/news/open/14400\nAMEA-nın Respublika Seysmoloji Xidmət Mərkəzinin İnformasiya şöbəsinin müdiri Vüsalə Rafiqqızı- “Azərbaycan əsgərinin ayaq səsləri Qarabağda eşidilir!” http://science.gov.az/news/open/14393\nAMEA-nın Molekulyar Biologiya və Biotexnologiyalar İnstitutunun Qadınlar Təşkilatının sədri, dosent Fəzilə Qasımova- “Ordumuz qürur mənbəyimizdir!” http://science.gov.az/news/open/14388\nAMEA-nın Fəlsəfə və Sosiologiya İnstitutunun şöbə müdiri, AMEA-nın müxbir üzvü Könül Bünyadzadə- “Haqq yolunun Zəfər zirvəsi!” http://science.gov.az/news/open/14377\nAMEA-nın Folklor İnstitutunun şöbə müdiri, filologiya elmləri doktoru, şair Nizami Muradoğlu- “Şərəfli ordumuz, şanlı ordumuz, zəfərlər gözləyir sizdən yurdumuz!” http://science.gov.az/news/open/14504\nAMEA-nın Naxçıvan Bölməsinin Tarix, Etnoqrafiya və Arxeologiya İnstitutunun şöbə müdiri, AMEA-nın müxbir üzvü Vəli Baxşəliyev- “Qələbə bizimlədir” http://science.gov.az/news/open/14499\nGedən bu döyüşlərdə, hər birimiz vətəndaş olaraq əlimizdən gəldiyi şəkildə Ordumuza dəstək olaq! Vətənimiz Azərbaycan Bölünməzdir! Qarabağ bizimdir, Qarabağ Azərbaycandır!\nToplam Ziyarətçi: 479\nOnline Ziyarətçi: 75


Saytın idarəetmə sistemləri — Vikipediya\nSaytın idarəetmə sistemləri\nVerilənlər bazasının idarəetmə sisitemləri (VBİS) – birləşdirilmiş dil və proqram təminatından ibarətdir ki, bunun vasitəsilə verilənlər bazası təşkil olunur. VBİS xüsusi proqram vasitələri olub, informasiyaların saxlanması və axtarışını avtomatlaşdırır.\nVBİS tətbiqi xarakterinə görə fərdi və çoxistifadəçili ola bilər.\nFərdi VBİS – bir kompüterdə işləyən lokal verilənlər bazasını təşkil etməyə imkan verir.\nÇoxistifadəçili VBİS klient-server arxitekturasında informasiya sistemi təşkil etməyə imkan verir.\nVBİS-nə aiddir: Paradox, dBase, FoxPro, Microsoft Access, Microsoft SQL Server, İnterBase, Oracle və s.\nVBİS-nin yerinə yetirdikləri əməliyyatlar:\ninformasiyanı strukturlaşmış formada təqdim edir;\nverilmiş kriterilər üzrə informasiyanın axtarışını və seçimini yerinə yetirir;\nVB-da saxlanılan informasiyalar üzərində hesablamalar aparır;\nVB-dan informasiyalar çapa verir;\nVB-na yeni informasiyalar daxil edilir;\nVB-da saxlanılan informasiyalar redaktə edilir.\nBir VB ilə bir neçə istifadəçi işləyə bilər. Bunun üçün şəraitdən asılı olaraq VB-nın arxitekturası seçilir:\nLokal arxitektura – həm proqram, həm də VB bir kompüterdə yerləşir.\nFayl-server arxitekturası – VB xüsusi ayrılmış güclü kompüterdə (serverdə) yerləşir, fərdi kompüterlər ona lokal şəbəkə vasitəsilə birləşdiriliblər. Bu kompüterlərdə klient proqramlar qurulublar. Mənfi cəhəti – klientlərdən birində yerləşən proqram hər hansı cədvəllə işini qurtarmayınca, digər proqramlar bu cədvələ müraciət edə bilməzlər.\nKlient-server arxitekturası – serverdə həm VB saxlanılır, həm də VBİS proqramı işləyir. Cədvəllə eyni zamanda istənilən sayda istifadəçilər işləyə bilərlər, lakin konkret yazının dəyişdirilməsi yalnız birinə icazə verilir. Mənfi cəhəti – etibarlılığı çox yüksək deyil. Server sıradan çıxarsa, bütün iş dayanır.\nPaylanmış arxitektura – şəbəkədə bir neçə server fəaliyyət göstərir və effektivliyi artırmaq məqsədilə VB-nın cədvəlləri bu serverlər arasında paylanıblar. Hər bir serverdə VBİS-nin surəti işləyir. Xüsusi proqramlar (server əlavələri) istifadə olunur. Mənfi cəhəti yaradılmasının mürəkkəb və bahalı olması, server kompüterlərinə yüksək tələbatın olması.\nİnternet-arxitekturası – VB və VBİS-nə müraciət standart protokol üzrə veb brauzerlərdən (veb səyyahlardan) yerinə yetirilir. Xüsusi klient proqramları işləmək lazım gəlmir.\nhttp://www.internet.news.az/ Arxivləşdirilib 2007-10-25 at the Wayback Machine\nMənbə — "https://az.wikipedia.org/w/index.php?title=Saytın_idarəetmə_sistemləri&oldid=5972589"\nLast edited on 31 may 2021, at 08:56\nBu səhifə sonuncu dəfə 31 may 2021 08:56 tarixində redaktə edilib.


10 Yanvar 15:15 | 2 638\n- "Səs" qəzeti yarandığı gündən yenilənməyə meylli olub, daim inkişafda və bu sahədə hər bir dəyişiklikdən, yenilikdən bəhrələnməyə çalışıb. Qəzetimiz hər zaman informasiya məkanının genişlənməsi, informasiya texnologiyalarının tərəqqisi istiqamətində əldə edilən yeniliklərdən maksimum şəkildə faydalanmağa çalışmışdır. Qəzet modernləşərək öz bazasında "Səs" İnformasiya Agentliyini (SİA) və SƏS TV internet televiziyasını yaradıb. Bu bazalar ətrafında bir neçə portal da fəaliyyət göstərir. Bu gün "Səs" İnformasiya Agentliyi dünyanın bir çox tanınmış informasiya agentlikləri ilə əməkdaşlıq edir, informasiya mübadilələri aparır. Lakin biz bununla da kifayətlənmirik və yaxın gələcəkdə əhatə dairəmizin daha da genişlənməsi üçün fəaliyyət planlarımız üzərində işlər aparırıq. Ölkənin regionlarında da müxtəlif layihələr həyata keçirilir. Ümumiyyətlə, "Səs" qəzeti mütəmadi olaraq regionların sosial-iqtisadi inkişafı, problemlər, əldə olunan uğurlarla bağlı dəyirmi masalar təşkil edib. “Səs” qəzetinin redaksiyası hər zaman ictimai fikri maraqlandıran ən aktual məsələlərlə bağlı görkəmli ictimai-siyasi xadimlər, deputatlar və hökumət təmsilçilərinin iştirakı ilə keçirilən müzakirələrin ünvanına çevrilib. Ölkə mətbuatında ilk dəyirmi masaların keçirilməsi təşəbbüsünü də məhz “Səs” qəzeti irəli sürərək, reallaşdırıb.Beləliklə, "Səs" ictimai-siyasi qəzet kimi üzərinə düşən missiyanı layiqincə yerinə yetirməyə çalışıb. Əminəm ki, bundan sonra da "Səs" qəzeti öz ənənəsinə sadiq qalacaq, özünəməxsusluğunu qoruyub-saxlamaqla, müasir zamanın yeniliklərində öz sözünü deməyi, dövlətçilik uğrunda mübarizəsini, fəaliyyətini davam etdirəcək .\n- İfadə azadlığı şəraitində ölkədə çoxsaylı internet portalının olması sağlam rəqabətə imkan yaradır. Sağlam rəqabətdə SİA-nın da öz dəsti-xətti, öz yeri var. Mən deyə bilmərəm ki, SİA ölkənin aparıcı agentliklərindən biridir. Bu, təkəbbür, yersiz, subyektiv fikir olar. Hesab edirəm ki, SİA və SƏS TV kifayət qədər auditoriyaya sahiblənə bilib, onun öz oxucu və tamaşaçı auditoriyası var. SİA və SƏS TV bu gün müasir tələblərə və mətbuatın qarşısında duran vəzifələrə cavab verir. Bir məqama toxunaraq demək istərdim ki, SİA-da, yaxud da SƏS TV-də günün tələbinə aid hər hansı bir problemə elə həssaslıqla toxunulur ki, sonradan bu amil həm auditoriyamızda, həm də ictimaiyyətdə uzun illər unudulmayacaq hisslər doğurur. Məhz bu nüansın özü də, “Səs” qəzeti məktəbinin bir parçasıdır.\n- Bu gün Azərbaycanda söz azadlığının təmin olunması, plüralizmin inkişafı istiqamətində dövlət öz üzərinə düşən vəzifəni yerinə yetirir. Bu sahədə qanun qəbul olunub, müasir dövrün tələblərinə uyğun olaraq təkmilləşdirilib. Prezident İlham Əliyev mediaya xüsusi diqqətlə yanaşır. Bunun nəticəsidir ki, Azərbaycan mətbuatının inkişafına dəstək məqsədilə Azərbaycan Respublikasının Prezidenti yanında Kütləvi İnformasiya Vasitələrinin İnkişafına Dövlət Dəstəyi Fondu yaradılıb, Fond ötən dövr ərzində mediaya dəstək verilməsi sahəsində mühüm işlər görüb. Bundan əvvəl 2003-cü ildə Azərbaycan Mətbuat Şurasının yaradılmasını da xüsusi qeyd etmək lazımdır. Söz və mətbuat azadlığının təmin edilməsi dövlət siyasətində prioritet istiqamətlərdən biridir. Sadəcə, bu gün Azərbaycan mətbuatının özündən qaynaqlanan bir sıra problemləri var. Bu problemləri mətbuat özü tədricən aradan qaldırmalıdır və qaldırır da...Məsələn, reketçilik yazılı mətbuatdan artıq internet portallara keçib, təəssüf ki, bəzi internet media orqanlarında bunu açıq müşahidə edirik. Belə problemlərlə mübarizə aparmağa ehtiyac var idi və ötən ilin son aylarında biz həmin mübarizənin nəticələrini gördük. Reketçiliklə mübarizədə görülən işlər hesab edirəm ki, öz müsbət nəticələrini verməyə başlayıb. Digər tərəfdən, mətbuatımızın dünyaya tam inteqrasiya etdiyini, dünya mətbuatı ilə tam ayaqlaşdığını da söyləmək olmaz, bu sahədə də çatışmazlıqlar var. Əlbəttə ki, zaman-zaman bu çatışmazlıqların da aradan qalxacağı şübhəsizdir. Çünki dövlət də daim mətbuatın inkişafına, jurnalistlərin sosial problemlərinin həllinə çalışır. 2013 və 2017-ci illərdə jurnalistlərin mənzil şəraitinin yaxşılaşdırılması üçün jurnalistlər mənzillə təmin olundu, növbəti bina da tikilmək üzrədir. Demək istədiyim odur ki, əgər dövlətimiz bu kimi mütərəqqi addımları atırsa, bu addımlar jurnalistlər cameəsində dinamika yaradır, stimul verir. Ancaq biz, əldə edilən uğurlarla kifayətlənməməli, daim öyrənməli, problemlərin aradan qaldırılması istiqamətində mətbuat olaraq daha çox çalışmalıyıq. Məhz bu halda mediamızın daha sürətli inkişafına, tərəqqisinə nail ola bilərik. Düşünürəm ki, biz bu amili öz məsləyimizə kredo olaraq aid etməliyik.


- + - 16/05/2021 13:50:18\nDünyaya demokratiya dərsi keçməyə çalışan Fransa kimi inkişaf etmiş bir dövlətin Azərbaycana və Türkiyəyə münasibətdə tutduğu ikibaşlı və qərəzli mövqe ona olan etimadı və etibarı azaldır.\nCebhe.info xəbər verir ki, illər əvvəl Fransanın “erməni soyqırımı”nı tanıması, tarixi yalandan siyasi məqsədlərlə istifadə cəhdidir.\nBununla Türkiyəni, Azərbaycanı tutduğu haqq yolundan, ədalət mübarizəsindən yayındıra biləcəyini düşünən Fransa çox böyük səhvə yol verir.\nATƏT-in Minsk qrupunun həmsədr ölkəsi olan Fransanın 2020-ci ildəki 44 günlük Vətən müharibəsində Ermənistanı dəstəkləməsi, bu dövlətin rəhbərlərinin beynəlxalq hüquqa zidd və ədalətsiz açıqlamalar verməsi onun bitərəfliyini, həmsədr statusunu ləkələyən amildir. 30 ildir ki, işğalçıya ciddi bir təzyiq etməyən Minsk Qrupu, xüsusən də Fransa belə mövqedən çıxış etməklə bitərəfliyini pozmuş oldu.\nVətən mühairəsində Azərbaycana, ölkəmizə dəstək verən Türkiyəyə davamlı təzyiq göstərən Fransa bizləri haqq davamızdan yayındırmağa çalışsa da buna nail olmadı. “Dəmir yumruq” nəticəsində başından ağır zərbə alan işğalçı Ermənistanın aqibəti onu dəstəkləyənlərə də dərs olmalı idi. Təəssüf ki, Farnsa bundan nəinki nəticə çıxarmadı əksinə bugünlərdə prezident Emmanuel Makron ermənilərə dəstək açıqlamasıyla çıxış etdi. İşğalçıya yerini göstərən Azərbaycana dəstək vermək əvəzinə Ermənistanın yanında olmaq rəzalətdir, ədalətsizlikdir, beynəlxalq hüququ tapdalamaq cəhdidir.\n“Qardaşlığımız Əbədidir” QHT Koalisiyası olaraq Fransa prezidentinin bu açıqlamasını şiddətlə qınayır, Qarabağın tarixi Azərbaycan torpağı olduğunu bəyan edir, Azərbaycan Respublikasının prezidenti İlham Əliyevin siyasətini alqışlayır, ordumuzun qələbəsinə kölgə salmaq istəyənlərin peşman olacaqlarını bəyan edirik. Koalisiya olaraq bundan sonra da Azərbaycanı və Türkiyəni haqq davasında dəstəkləyəcəyimizi, onların birliyi və bərabərliyi üçün çalışacağımızı açıqlayırıq.\nXatırladaq ki, “Qardaşlığımız Əbədidir” QHT Koalisiyası Azərbaycanın bir qrup QHT-ləri tərəfindən 2018-ci ilin fevral ayında Azərbaycan-Türkiyə münasibətlərinə ictimai dəstək vermək, iki dövlət arasındakı münasibətləri daha da sıxlaşdırmaq üçün yaradılıb. Koalisiyada Tərxis Olunmuş Gənclərin Hərbiçiləri Maarifləndirmə Birliyi, Gənc Alim, Doktorant və Magistrlər Cəmiyyəti, Gəncliyə Yardım Fondu, Dünya Gənc Türk Yazarlar Birliyi, Müasir İnkişaf Birliyi, Türk Dövlətlərilə Dostluq və Mədəni Əlaqələr Cəmiyyəti, Könüllülük Fəaliyyətinin Təbliği gənclər birliyi təmsil olunur.


Azərbaycan Beynəlxalq Bankının korporativ İnternet Bankçılıq xidmətinə Mailbox funksiyası da əlavə olundu ABC.AZ\n4 dekabr, Fineko/abc.az. Azərbaycan Beynəlxalq Bankı İnternet Bankçılıq xidmətindən istifadə edən korporativ müştərilərinin işini daha da asanlaşdırıb. Bu Xidmətə indi Mailbox funksiyası da əlavə edilib. Yeni funksiya hüquqi şəxslərə və sahibkar fiziki şəxslərə bankla rəsmi yazışmalar aparmaq imkanı verir. Bir çox əməliyyat sənədlərini indi banka gəlmədən skanlaşdıraraq Mailbox vasitəsilə göndərmək, yaxud bankdan onlayn qaydada almaq olar. Müştəri bu funksiyadan faydalanmaq üçün hesabının olduğu filiala müraciət etməlidir.


Bakıda qızıl yumurtalayan qaz / İstipress\nBakıda qızıl yumurtalayan qaz\n06 Yanvar, 2018 19:05 | İqtisadiyyat | Baxış sayı: 1401\nQızıl yumurta - KOLLAJ\nAzərbaycanda güman edilən 24 milyon manatlıq qaz oğurluğu\nYanvarın 10-a qədər olan qaz sərfini dekabrın adına yazan “Azəriqaz” abunəçilərdən aldığı artıq pulla ifrat şəkildə yol verdiyi qaz itkisini ört-basdır etməyə çalışır.\nİstiPress-ə bu barədə Neftçilərin Hüquqlarının Müdafiə Təşkilatının sədri Mirvari Qəhrəmanlı bildirib. Onun sözlərinə görə, bu barədə ona “Azəriqaz” da işləyən mənbə bildirib.\nMirvari Qəhrəmanlı - Neftçilərin Hüquqlarının Müdafiə Təşkilatının sədri\n"Mənim əldə etdiyim məlumata görə, 2016-cı ildə “Azəriqaz” da 1 milyard kubmetrə qədər itki olub. Həmin qazı yerlərdə nəzarətçilər qeyri-rəsmi şəkildə istixanalara verirlər. Şirkət isə bunun səviyyəsini bir qədər azaltmaq üçün abunəçiləri soymağa başlayır", - deyə Mirvari Qəhrəmanlı vurğulayıb.\nMənbənin Mirvari Qəhrəmanlıya dediyinə görə, bunun üçün sayğaclardan göstəriciləri distansion üsulla götürən terminalların proqramına müdaxilə olunub: "Yəni terminal yanvarın 8-10-da götürdüyü göstəricini dekabrın 29-u kimi qeydə alır. Nəticədə abunəçi yanvarın əvvəlində qazın kubmetri üçün 10 qəpik ödəməli olduğu halda, 20 qəpikdən ödəməli olur. Bu, az pul deyil. Ölkədə 2 milyon qaz abunəçisi var, bunun 60 faizi limiti keçmişlərdir. Bir limiti kesmiş ailə ay ərzində qaza ən azı 60 manat xərcləyir, yəni 10 gün ərzində “Azəriqaz” bir müştəridən ən azı 20 manat artıq pul alır. 1,2 milyon abunəçi üzrə bu, 24 milyon manat edər. Yəni bu əməliyyat nəticəsində 24 milyon manatlıq korrupsiya faktı ört-basdır edilir",- deyə Mirvari Qəhrəmanlı vurğulayır.\nQeyd edək ki, bu barədə qaz abunəçiəri də müxtəlif KİV-lərə müraciət ediblər. Məsələn, "baku.ws"ə Şəki rayonu Orta Zəyzid kənd sakini Sakit Bəkirova şiakayət edib. Onun sözlərinə görə, ötən gün “Azəriqaz”ın əməkdaşı Gülüstan Bayramov abonentin evinə gələrək sayğacı sıfırlayıb və yekun borc 38.70 AZN müəyyən edib. Abonent Sakit Bəkirovaya təqdim olunan qəbzdə isə son göstəricinin tarixi bir həftə əvvəli, yəni dekabrın 29-u qeyd olunub.\nŞikayətçi qaz abunəçisi deyir ki, sayğaca dekabrın 27-də 50 manat məbləğində qaz yükləmişdi. Bu qəbzdə də qeyd olunub. Bir həftə ərzində, dekabrın 29-dan yanvarın 5-dək isə abonentin qaz pulu 20 qəpikdən hesablanıb. Şikayətçinin sözlərinə görə, Orta Zəyzid kəndində əksər abonentlərə anoloji hadisə ilə qarşılaşıblar.\nİbrahim Kəlbəliyev - “Azəriqaz” İstehsalat Birliyinin mətbuat xidmətinin əməkdaşı\n“Azəriqaz” İstehsalat Birliyinin mətbuat xidmətinin əməkdaşı İbrahim Kəlbəliyev isə İstiPress-ə müsahibəsində bütün bu ittihamları təkzib edib: "Keçən il də sayğaclar yanvarın 10-na kimi oxunub. Ona görə burda problem yoxdur, hesab illik gedir. Yəni hər bir abunəçinin sıfırlanması 1 ildən sonra baş verir".


Mətbuat Günü ilə əlaqədar dövlət başçısına müraciət ünvanlanacaq\nCəmiyyət 20 İyun 2007 12:21 (UTC+04:00)\nAzərbaycan, Bakı / Trend müxbir S.İlhamqızı/ Azərbaycan Mətbuat Şurası dövlət başçısı İlham Əliyevə və akademik Cəlal Əliyevə müraciət ünvanlayacaq. Bu barədə Mətbuat Şurasının Nəzarət Təftiş Komissiyasının sədri, mətbuatla dövlət orqanları arasında problemlərin həlli Daimi Komissiyasının koordinatoru İbrahim Məmmədli çərşənbə günü məlumat verib.\nMəmmədlinin sözlərinə görə, Şuranın İdarə Heyətinin iclasında 22 iyul - Mətbuat Günü ilə bağlı müzakirələr aparılacaq. İclasda Mətbuat Günü ilə əlaqədar dövlət başçısına müraciət edilməsi haqda qərar çıxarılması gözlənilir.\nDövlət başçısına müraciətdə hazırda həbsdə olan yeddi nəfər jurnalistin azadlığa buraxılması üçün prezidentin öz səlahiyyətlərindən istifadə edərək tədbirlər görməsi xahiş olunacaq.\nMətbuat Şurası həmçinin iki nəfər jurnalisti məhkəməyə verərək onların həbsinə nail olmuş akademik, millət vəkili Əliyevə də müraciət ünvanlayacaq. Müraciətdə Əliyevdən "Müxalifət" qəzetinin baş redaktoru Rövşən Kəbirli və redaktoru Yaşar Ağazadənin barəsində irəli sürdüyü şikayətini geri götürməsi xahiş olunacaq. Xatırladaq ki, Əliyevin xüsusi ittiham qaydasında şikayəti əsasında Yasamal Rayon Məhkəməsi Kəbirli və Ağazadənin iki il altı ay müddətinə azadlıqdan məhrum edilməsi barədə qərar çıxarıb, jurnalistlər dərhal məhkəmə zalında həbs ediliblər. Həmin qərardan artıq apellyasiya şikayəti verilib və icraata götürülüb.\nMətbuat Şurası həmçinin bu şikayətlə də əlaqədar Apellyasiya Məhkəməsinə müraciət hazırlayıb. Şura jurnalistlərin azadlığa buraxılmasını istəyir.


1. 1920-ci il iyunun 6-da Zaqatalada sovet hakimiyyətinə qarşı üsyan başlanıb. Tala kəndinin imamı Şeyx Hafiz Əfəndinin başçılıq etdiyi üsyançıların sayı ilk günlərdə 1000 nəfərə çatıb. Cümhuriyyət ordusunun Zaqatalada yerləşən və sonradan sovet hakimiyyətinə tabe etdirilən taboru da üsyançıların tərəfinə keçib. Üsyançılar Zaqatala qalasını, Qax və ətraf əraziləri ələ keçiriblər. Üsyan bütün bölgəyə yayılıb. Lakin Sovet Rusiyasının XI ordusunun bölgəyə yeridilən hissələri qeyri-bərabər döyüşdən sonra iyunun 16-da üsyanı yatırıb və xalqa divan tutublar. Şeyx Hafiz Əfəndi kiçik dəstə ilə Gürcüstan ərazisinə keçib.\n2. Müasir rus ədəbi dilinin banisi, şair və dramaturq Aleksandr Sergeyeviç Puşkin 1799-cu il iyunun 6-da Moskvada anadan olub. 1811-ci ildə Çarskoe Selo liseyinə qəbul olub. 1817-ci ildə liseyi kollec katibi rütbəsində bitirdikdən sonra Xarici İşlər Kollegiyasına təyinat alıb. 1819-cu ildə dekabristlərin rəhbərlik etdiyi “Yaşıl çıraq” ədəbi-teatr cəmiyyətinə üzv olub. “Çaadayevə”, “Kənd”, “Ruslan və Lyudmila”, “Qafqaz əsiri”, “Baxçasaray fontanı”, “Quldur qardaşlar”, “Yevgeni Onegin”, “Xəsis cəngavər” və başqa əsərlərin müəllifidir. Çar rejimi əleyhinə yazdıqlarına görə bir neçə dəfə sürgün olunub. 1834-cü ildə Peterburqa gələn fransız baron Dantes Puşkinin həyat yoldaşı Natalya Qonçarovaya vurulub və ona diqqət göstərməyə başlayıb. Dedi-qodunun yaranmasından sonra şair 1837-ci il yanvarın 27-də Dantes ilə dueldə görüşüb. Puşkin qarnından ölümcül yaralanıb və yanvarın 29-da vəfat edib.\n3. Azərbaycanın əməkdar incəsənət xadimi, rejissor, pedaqoq, ictimai xadim Zəfər Əlipaşa oğlu Nemətov1917-ci il iyunun 6-da Bakıda anadan olub. 1931-1941-ci illərdə Azərbaycan Dövlət Gənc Tamaşaçılar Teatrında aktyor, 1942-1953-cü illərdə quruluşçu rejissor, 1954-1969-cu illərdə isə baş rejissor vəzifəsində çalışıb. Gənc Tamaşaçılar Teatrında “Məlikməmməd”, “Müfəttiş”, “Qaraca qız”, “Yaşar”, “Romeo və Cülyetta”, “Komsomol poeması”, “Əlvida Hindistan” və başqa tamaşalara quruluş verib. Zəfər Nemətov 1971-ci il noyabrın 19-da vəfat edib. Azərbaycanın xalq artisti Azər Paşa Nemətin atasıdır.\n4. Azərbaycanın əməkdar rəssamı, ilk monumentalçı qadın heykəltəraş Münəvvər Məcid qızıRzayeva 6 iyun1929-cu ildəŞuşadaanadan olub. BakıdaƏzim Əzimzadə adına Azərbaycan Dövlət Rəssamlıq Məktəbində və V.İ.Surikovadına Moskva Dövlət Rəssamlıq Akademiyasının heykəltəraşlıq fakültəsində təhsil alıb. Azərbaycan Rəssamlar İttifaqının, Mədəniyyət Nazirliyinin Dövlət Komissiyasının üzvü olub,Azərbaycan EA Nizami adına Ədəbiyyat Muzeyindəbərpaçı rəssam kimi fəaliyyət göstərib və bir sıra heykəlləri bərpa edib. Hüseyn Cavid,Sergey Yesenin,Nəriman Nərimanov,Mikayıl Müşfiq vəNazim Hikmətin büstləri onun yaradıcı fəaliyyətində xüsusi yer tutur. ƏsərləriAzərbaycan Milli İncəsənət Muzeyi,Nizami Gəncəvi adına Milli Azərbaycan Ədəbiyyatı Muzeyi, Ordubadi muzeyi, Siyəzən mədəniyyət evi və Bədii Fondda saxlanılır. Münəvvər Rzayeva 6 iyun 2004-cü ildəBakışəhərində vəfat edib.\n5. Azərbaycan aktyoru, həkim Arif Teyyub oğlu Mirzəquliyev1931-ci ilin iyununda Bakıda doğulub. Moskva Ümumittifaq Dövlət Kinematoqrafiya İnstitutunda və Azərbaycan Dövlət Tibb İnstitutunda təhsil alıb. "Görüş" filmində yaratdığı Kamil və "O olmasın, bu olsun" filmində canlandırdığı Sərvər obrazı tamaşaçıların yaddaşına əbədi həkk olub.Bir neçə filmə çəkildikdən sonra sənətdən uzaqlaşıb və ömrünün sonuna kimi həkim vəzifəsində çalışıb. Arif Mirzəquliyev 1990-cı il avqustun 4-də Bakı şəhərində vəfat edib.\n6. Azərbaycanın xalq artisti, opera müğənnisi Xuraman Əkrəm qızı Qasımova 6 iyun 1951-ci ildə Bakıda anadan olub. Bülbül adında orta ixtisas məktəbində fortepiano sinfində və Azərbaycan Dövlət Konservatoriyasında təhsil alıb. 1977-ci ildə gənc vokalçıların Cənubi Qafqaz və Ümumittifaq müsabiqəsinin mükafatçısı olub, 1981-ci ildə isə Yunanıstanda keçirilən beynəlxalq müsabiqədə qızıl medal və "Qran Pri" qazanıb. Azərbaycan Dövlət Opera və Balet Teatrının solisti olub, operada bir çox mükəmməl obrazlar yaradıb. 1982-ci ildən Bakı Musiqi Akademiyasında dərs deyir. 1994-cü ildən İstanbul Dövlət Universiteti Konservatoriyasının professoru, “Solo oxuma” kafedrasının müdiri, 1996-cı ildən isə professordur. Bir neçə filmdə çəkilib. Xuraman Qasımova Azərbaycanın Dövlət Mükafatı laureatı, “Şöhrət” və “Şərəf” ordenlərinə layiq görülüb.\n7. Azərbaycanın Milli Qəhrəmanı Vəzir İsa oğlu Sədiyev 6 iyun1961-ci ildə Gürcüstanın Marneuli rayonununAşağı Qullar kəndində doğulub. Orta təhsiliniQərbi Azərbaycanda alıb, daha sonra Tiflis Ali Hərbi Artilleriya Məktəbinə daxil olub. Əfqanıstan müharibəsində iştirak edib və yüksək səviyyəli xidmətinə görə mayor rütbəsi alıb. Ermənistanın Azərbaycana təcavüzü başladıqdan sonra könüllü olaraq Laçın, Qubadlı, Füzuli və Ağdərərayonlarında gedən döyüşlərdə iştirak edib. 1993-cü il fevralın 19-da Həsənrizkəndi uğrunda gedən döyüşlərdə qəhrəmancasına həlak olub və Şəhidlər Xiyabanındadəfn edilib. Azərbaycan Prezidentinin15 yanvar1995-ci il tarixli fərmanı ilə Vəzir Sədiyev “Azərbaycanın Milli Qəhrəmanı” adına layiq görülüb.\n8. Azərbaycanın Milli Qəhrəmanı,şəhid Faiq Alış oğlu Ağayev 6 iyun 1969-cu ildə Ağdam rayonunun Papravəndkəndində doğulub. 1990-cı ilinsentyabrayında Ağdam Rayon Polis Şöbəsinin tərkibində yaranmış polis alayına daxil olub. 23 dekabr 1991-ci ildəXocalı rayonunun Meşəlikəndinə erməni silahlılarının hücumunu dəf edərkən onlarla qadını və uşağı xilas edib, özü isə qəhrəmanlıqla şəhid olub. Ağdam rayonunun Papravəndkəndində dəfn edilib. Azərbaycan Prezidentinin8 oktyabr1992-ci il tarixli fərmanı ilə Faiq Ağayevə ölümündən sonra "Azərbaycanın Milli Qəhrəmanı" adı verilib.\n9. Azərbaycanın Milli Qəhrəmanı Mövsüm Şahin oğlu Məmmədov 1967-ci ilin iyununda Xocalı rayonununKosalar kəndində anadan olub. 1985-1987-ci illərdə hərbi xidmətdə olub.1988-ci ildəŞuşadaəmək fəaliyyətinə başlayıb,1990-cı ildən daxili işlər orqanlarında çalışır.1992-1993-cü illərdə Azərbaycanın ərazi bütövlüyünün müdafiəsində iştirak edib.Xocalı faciəsi zamanı onlarla insanın həyatını xilas edib.1998-ci ildə DİN-in Polis Akademiyasını bitirib. 1994-cü ildən Şuşa rayon Polis Şöbəsində müxtəlif vəzifələrdə çalışıb. Azərbaycan Prezidentinin25fevral1997-ci il tarixli fərmanı ilə “Azərbaycanın Milli Qəhrəmanı” adına layiq görülüb.\n10. Görkəmli Azərbaycan alimi, filosof və ədəbiyyatşünas Firudin bəy Əhməd bəy oğlu Köçərlinin anım günüdür. O, 1863-cü il yanvarın 26-da Şuşada anadan olub. Qori Müəllimlər Seminariyasını bitirib, bir müddət İrəvan gimnaziyasında, sonra isə Qori seminariyasında dərs deyib, ədəbi fəaliyyətə də həmin vaxtdan başlayıb. Azərbaycan ədəbiyyatı tarixinə aid ilk əsərlərdən olan «Azərbaycan ədəbiyyatı», «Mirzə Fətəli Axundov» kitabçalarını nəşr etdirib. 1908-ci ildə «Azərbaycan türk ədəbiyyatı» adlı fundamental əsərini bitirib. Molla Pənah Vaqif, Mirzə Fətəli Axundov, Cəlil Məmmədquluzadə, Mirzə Ələkbər Sabir, Çexov, Qoqol, Sereteli və başqaları haqqında elmi məqalələr yazıb. Tərcümə sahəsində də səmərəli çalışıb. 1918-ci ildə Qori Müəllimlər Seminariyasının Azərbaycan şöbəsini Qazax şəhərinə köçürərək, onu müstəqil milli seminariyaya çevirib. Firudin bəy Köçərli 1920-ci ilin iyununda anti-sovet Gəncə üsyanının təşkilatçılarından biri kimi həbs olunaraq güllələnib.\n11. Azərbaycanın xalq artisti, teatr və kino aktrisası, Prezident təqaüdçüsü Zəroş Mirzəbağır qızı Həmzəyeva da bu gün xatırlanır. O, 22 mart 1925-ci ildəNaxçıvan MR Babək rayonunun Nehrəm kəndində doğulub. Orta təhsiliniburada alıb, məktəbin dram dərnəyində çıxış edib. Səhnə fəaliyyətinə 1942-ci ildə Cəlil Məmmədquluzadə adına Naxçıvan Dövlət Musiqili Dram Teatrında başlayıb, bir sıra tamaşalarda çıxış edib. 1948-1949-cu illərdə həyat yoldaşı İbrahim Həmzəyevlə birlikdə Füzuli Dövlət Dram Teatrında çalışıb. “Şöhrət” ordeni ilə təltif edilmiş Zəroş Həmzəyeva 2004-cü ilin iyununda Bakıda vəfat edib vəII Fəxri Xiyabanda dəfn olunub.


Fars rejiminin qurduğu “Türk Farksiyası” oyunu ifşa olundu\nİran mollakratiya rejiminin bir ilə yaxındır Güney Azərbaycan Milli Hərəkatının məhv edilməsi üçün üçün ona qarşı basqılar və təziqləri gündəmə gətirməklə yanaşı, Milli Hərakatı kölgədə saxlamaq üçün dərəin hədəflərə hesablanmış paralel olaraq qurduğu “Türk Fraksiyası” adlı süni qurumun mahiyyəti get-gedə ifşa olunur.Fars-mollakratiya rejiminin qurduğu bu projeinin baş rollarından birini ifa edən Məsud Pezeşkian dünən yerli qazetlərə verdiyi bir müsahibəsində mollakrat rejimin və fraksiyanın türklərə qarşi əsil niyyətini açqlayaraq gizli pərdənin iç üzün açıb.\nO rejimin Güney Azərbaycanın Urmu vilayətində apardığı etnik dəyişim və bölgəni köçəri kürdlərin sayəsində kürdləşdirlmə siyasətini normal hesab edərək, kürdlərə Urmu vilayətində guya böyük zülmlər olduğunu bildirib.\n“Bu gün kürd dilinin müstəqil şəkildə istifadə olunması, bu xalqın ana dilində dərgi, qəzet və digər mədəni təsisatlarını qurması çox vacibdir. Urmu bölgəsində kürdlərə “zülm” və “işgəncələr”in olması və onların haqlarının tanınmaması bir acı gerçəklikdir. Kürdlər üçün özəlliklə də azad media düzəni olmalıdır. Allah kürd dilini yaratdı və azad yaratdı İraqdan Urmu bölgəsinə köçüb gələn və burada məskunlaşan və eyni zamanda Tehran rejiminin Urmu bölgəsində zaman-zaman məskunlaşdırdığı kürdlər burada öz haqlarına sahib çıxmalıdırlar” deyə Pezeşkian bu fikirləri mətbuata açıq və səmimi şəkildə deyib.\nDaha öncələrdə bildirdiyimiz kimi, mollakratiya rejimnin özü tərəfindən düzənlənən və “Türk kökənli milli manqurtlar” rejimə bağlı olmaqla yanaşı, həm də Güney Azərbaycan adına mollakratiya rejiminin parlamentində “Türk Fraksiyası” adı altında toparlanaraq saxtakarcasına milliyyətçi bəzəklə sürətilə güclənən və kütləviləşən Güney Azərbaycan\nMilli Hərəkatını kölgədə saxlamağa çalışıldı. Bu gün həmin fraksiyanın liderlərindən biri sayılan Məsud Pezeşkianın Tehran rejiminin istəyi və tələbi ilə kürd ssenarisini ortaya atması gerçəkdən bu saxtakar qurumun əsil mahiyyətinin nədən ibarət olduğunu bir daha sübut etdi.


Tarix: 03-01-2017 13:29\nSəndən yazmaq istərkən Xudu Məmmədovun ölüm gününü xatırladım, Famil müəllim. 1988-ci il oktyabrın 17-ni. Qəfil xəbər sarsıtmışdı ölkəni, amma bu dərdi sən daha ağır yaşayırdın. Dostun, qardaşın, canından parçan getmişdi, Qarabağın qarlı dağları yıxılmışdı, elinin-obanın, millətinin sayılıb. seçilən ziyalısı getmişdi həyatdan, həm də gözünün önündə. Ölümün əlindən ala bilmədiyin üçün Xudu müəllimi aciz-əlacsız ağlayır, millətindən utanırdın, elm dünyasından utanırdın. Qarabağ dərdi ilə Xudu dərdi bükmüşdü qamətini. “Bu gün dərs olmayacaq, Xudu Məmmədovun dəfn mərasiminə gedəcəyik”, dedin fakültəmizdə. ...Akademiyanın böyük zalında hər kəsin üzündə heyrət, buza dönmüş sükut vardı. Azərbaycan xalqı yerini doldura bilməyəcəyi böyük itki vermişdi. Səadəti oğurlanmış millətimizin dahi övladının həyatı da oğurlanmışdı. İçin yanırdı Famil müəllim, bu haqsız ölümü sinirə bilmirdin. Ağdamlı xanəndə Paşanın Zəminxarə üstündə çəkdiyi minacat sözləri ağızlarda qarsaladı, diri-diri yandırırdı insanları. Akademiyadan son evinə qədər Xudu Məmmədovu çiyinlərində apardın. Ən çətin, ən böyük dərsini keçdin bizə həmin gün - həyat dərsini. Bu harasıymış... Xudu Məmmədovla başlayan faciələrimiz sıralandı sonralar, matımız-qutumuz qurumuşdu, qəfil yaxalanmışdıq qara donlu, qara günlü günlərə. Ağrılar-acılar Səni anan kimi, balan kimi qucaqlamışdı. Bir sözün vardı, heç unutmuram: “Fəsli dəyişik salıb ağaclar da, dəymiş dura-dura kallar tökülür”. Bu fikrin yaşadığımız cəmiyyətin tablosunu ən güclü rəssam kimi çəkmişdi, başqa sözə gərək qalmırdı. Millətinin yesir gününə salınması ziyalı qüruruna toxunurdu, şərəfini zədələyirdi. Bir susmağın vardı həyata, haqsızlığa, ədalətsizliyə, yerə-göyə, elə susurdun ki, içindəki üsyan ərşi yandırırdı, Sən də xəzan olub içinə tökülürdün, bu xəzanın içində ömrün də solub gedirdi Famil müəllim. Polisin bir köçkün qadına əl qaldırmasına dözməmişdin bir dəfə. Küçənin ortasında bu qədər vüqarına, təmkininə rəğmən səbr kasan dolmuşdu, polisin üstünə qalxmış, etiraz etmişdin, mətbuat da bunu dəfələrcə yazmışdı. Aradan çox keçmədən Milli Məclisin tribunasından dedilər ki, Famil Mehdini qarabağlıları qızışdırır, dövlətə qarşı hazırlayır, deyirdilər. Sən isə Vətən dərdindəydin, Xocalı, Daşaltı, Şuşa, Ağdam dərdində. Beləcə qovrulurdun, istidə üşüyür, soyuqda yanırdın, ölümə belə hazırlaşırlarmış. Dilin-dodağın qarsalanmış kimi özünü tez-tez Ağdama, Şuşaya təpərdin, orada yanğınını söndürəcək su varmış kimi. Əsgərlərlə görüşürdün, döyüş nöqtələrinə gedirdin, camaatla görüşürdün. Bir gün onlar da getdi əlimizdən. Susuz, yurdsuz, elsiz, kimsəsiz qaldıq. Yaşadığımız müsibətlərdən qurumuş dodağımızın çatlarını dolduracaq güclü yağışa ehtiyacımız varkən göylərdən üstümüzə bəla yağırdı yağış yerinə, Famil müəllim.Bu gün daha betər gün idi, daha betər sabah açılırdı üzümüzə. Hər qaranlıq günümüz yeni bir qaranlıq gün doğurdu ertəsi bizə. Yaranın kəsiyi hər gün biraz duzlanırdı, hər gün ölümünə doğru daha sürətlə gedirdin. Hərdən universitetin qarşısında rastlaşardıq, başını qaldırıb salam verməyə də taqətin qalmamışdı sanki. Dünya gözündə öləzimişdi, batmağa gedən ay işığı kimi. Gözümün önünə Ağa körpüsündən keçən ağayana, ağa duruşlu bəylər, ağalar, bir də Ağa körpüsü uçmuş, tifaqı dağılmış Qarabağın mənzərəsi gəlirdi Sənin bəmbəyaz üzündə. Beləcə günləri yola verirdik, hər sabah oxuduğumuz Jurnalistika fakültəsinə ümidlə gəlirdik hər şeyə rəğmən. Auditoriyaya girəndə gözümüz üzünüzdə qalırdı, Qarabağdan yenicə gəlmişdiniz, mütləq ümidli danışacaqsınız, bizi sevindirəcək söz deyəcəksiniz. Sən bizdən utanırdın sevindirə bilmədiyin üçün, biz də Səndən utanırdıq, umutla üzünə baxdığımız üçün. Yolu-rizi, baxtı bağlanmış, işığı kəsilmiş, suyu qurumuş, günü qaralmış Qarabağın başından girib ayağından çıxmaq, evlərə girib sönmüş işıqları yandırmaq istəyirdin, qıfılları qırıb sahiblərini çağırmaq istəyirdin. Amma hamısı getmişdi, yağının əlindəydi, Sənin əlində qalan isə yumruq boyda ürəyin idi. O da sanca-sanca hər gün doğranırdı. Şuşanı, Laçını, Ağdamı bəlkə də son dəfə sənin ürəyin çəkmişdi lentə. Bəlkə də sənin ürəyin o yerlərin qara qutusuydu, qarala-qarala bitdi bir gün o da. Əl-qolu doğranan cana bənzədirdin Qarabağı, hər tərəfindən qan axır yurdumun, deyirdin. Bəlkə ürəyinlə çəkdiyin o görüntünü göstərə bilsəydin, dəhşətdən biz ölərdik, Sən buna razı olmadın özün ölməyi seçdin. Çəkdiyin dərdlərin yükü azmış kimi bir də haqsız ittihamlarla, təzyiqlərlə yüklənirdin, mükafat yerinə, təltif yerinə. Ömrün boyu dövlət tərəfindən ən adi bir mükafatla, fəxri-fərmanla da təltif olunmadın. Əksinə, kitabların mətbəələrdən yığışdırıldı, məqalələrin qəzetlərdən, şeirlərin jurnallardan çıxarıldı. Qürurun, “mən”lərin tapdalandığı dünyada qürrələnəcək bir şey yoxdu - deyirdin, mükafat nə gərək?! Özün bu mənzərəni daha aydın ifadə etmişdin, Famil müəllim. Nə yaxşı mükafat almadım Allah,\nHər zaman, hardasa çıxışdadılar,\n1995-ci ilin bir soyuq axşamı idi. Azərbaycan radiosunda şair-publisist, Bakı Dövlət Universitetinin kafedra müdiri Famil Mehdi ilə veriliş səslənirdi. Aparıcı soruşur, Famil müəllim, niyə 60 illiyinizin qeyd olunmasına qarşı çıxdınız, mətbuata belə qadağa qoydunuz, axı bu Sizin haqqınızdır? Famil Mehdinin cavabını olduğu kimi yazıram: “Qarabağı - Şuşası, Ağdamı, Füzulisi, Cəbrayılı, Kəlbəcəri, Laçını, Qubadlısı, Zəngilanı düşmən tapdağı altında qalan, bir milyon əhalisi, qohum-əqrəbası, eli-obası qaçqın vəziyyətində müsibətlər çəkən, dilənçi kökündə yaşayan bir şairə nə yubiley ay qızım? Qarabağ boyda yurd itirmişəm, içimi yandırır çarəsizliyim, yaşamağım, nəfəs almağım günahdı. Mən heç bir görüşə, yubileyə, ədəbi-bədii gecəyə icazə vermədim. Hətta, işlədiyim universitetin jurnalistika fakültəsində, rəhbəri olduğum kafedrada belə adi çay məclisinə icazə vermədim”. Dörd yanından işartısı kəsilən millətinin bir parçasıydı Famil Mehdi. Yetmiş yaşa da çatmadı, öncə dili-dodağı qarsalandı Vətən deməkdən, sonra da ömrü. Dərd içindən yedi Famil müəllimi. Yurd həsrətinin yerində qalan kül kimiydi, bir gün də külək sovurub apardı bizdən. Bakı Dövlət Universitetinin jurnalistika fakültəsi bütün zamanlarda səmimiyyəti, gözəl müəllim-tələbə münasibətləri ilə təkcə universitetdə deyil, Azərbaycanın təhsil sistemindən fərqlənib. Biz müəllimlərimizdən sevgi, qayğı, böyüklük, səmimiyyət gördük və belə də təhsil aldıq. Jurnalistika fakültəsini bütün zamanlarda bitirən məzunlar mənimlə eyni fikirdədirlər. Bu şəkildə tələbə-müəllim münasibətlərini Avropa Universitetləri haqqında oxuyardıq. Famil müəllim də tələbələrin, xüsusilə, oğlanların ən yaxın dostu, sirdaşıydı. Milli Qəhrəmanımız, rəhmətlik Alı Mustafayevin elçiliyini Famil müəllim etmiş, Alının Laləsinin atası evinə oğul atası kimi getmişdi. Gənclər ən təmiz, ən toxunulmaz məhrəm duyğularını əziz müəllimlərilə paylaşa bilir, böyük kimi məsləhətinə ehtiyac duyurdular. Bizim təhsl sisteminin baş bəlası olan imtahanlardan tələbə tapşırılması jurnalistika fakültəsində də vardı, ama dayımız öz müəllimlərimiz idi, onlar bizi özlərinə tapşırıdılar, özlərinə amanət edirdilər. 1990-cı ilin qanlı Yanvar hadisələrindən iki gün sonra - yanvarın 22-də fakültəmizin hörmətli müəllimi Əliş Nəbili ağır yaralanmışdı. Xəstəxanaya yanına getmişdim bir gün. Həkimlər dəhlizdə qarşımı kəsdilər, tələbələri hər gün gəlir, xəstəni narahat edirlər. Famil Mehdi yanındadır, siz gedə bilərsiniz, deyə, tez-tez getməyimizdən narazılıq eləyirdilər. Mənim həkimlərə-noolar, icazə verin müəllimimi görüm-yalvarışlarımı Famil müəllim palatadan eşitmişdi. İçəridən, Rəsmiyyə sənsən? dedi, sonra da tibb bacılarından xahiş etdi ki, icazə verin, gəlsin. Palataya girəndə Əliş müəllimi bu vəziyyətdə görüb, həyəcanlanmayım deyə başladı, nə başladı: “Sən Əbdürrəhim bəy Haqverdiyevin “Xortdanın cəhənnəm məktubalarını oxumusanmı? Dedim- bəli, oxumuşam. Ay sağol, Əliş müəllim bax o cəhənnəmi görüb, gəlib, indi özün soruş, orada nələr görüb. Bu dəfə Əliş müəllim başladı: “Yanvarın 22-də varid oldum cəhənnəmə. Tapşırılmışdım deyə, işim yanar ocaqdan qaynar qızıl abbasıları çıxarıb torbaya yığmaq idi. Mən də pulları çıxarıb öz torbama yığırdım. Bunu görən İsgəndər Zülqərneyn odlu ağacı ilə üstümə cumub əzabla topladığım pullarımı əlimdən aldı...” Biz necə güldüksə tibb bacıları da palataya gəlib Əliş müəllimlə Famil müəllimin zarafatlarına qoşuldular. Bu məbud insanlar, bu müdrik insanlar, bu gözəl atalar mənim ağlamamağım, kədərlənməməyim üçün bir səhnə yaratdılar. Həkim və tibb bacılarının otağa gəlməsindən əhvalı daha da yaxşılaşan Əliş müəllim “cəhənnəmdə gördüklərini” sonadək danışdı və ağırlığı ortadan qaldırdı. ...və bir gün bu yaxşı adamların ikisi də yaxşı atlara minib getdilər. Əziz müəllimim, Sənin son zamanlar çəkdiklərin, qoca çinar kimi bükülən qəddin heç bir tələbənin diqqətindən qaçmırdı. Bunlar yaradıcılığında da özünü göstərirdi. Ərişini-arğacını itirən, düzəni pozulan dünya sənlik deyildi artıq. Qırx alimlə bir cahilin yenilmədiyi dünya ilə üz-üzəydin. Cahili ulduzlara iştahlanırkən alimin dilənçi günündə, yesir günündə yaşadığına dözmədin. Dözə bilməzdin. Edəcəyin iki iş qalmışdı, “Dilən, professor, utanma, dilən” şeirini yazmaq, sonra da, nar kollarına çevrilən Ağdamda həmən nar ağaclarının zoğlarından asılmaq üçün əbədi Ağdama “yollanmaq”. Əziz Famil müəllim, o nar ağacları hər bahar açacaq, biz də nar kimi sıralanacağıq, bir yağı əlini uzadan kimi, biz də budağımızdan qopacağıq bir gün. Beləcə ölümümüzlə qovuşacağıq vətənimizə, SƏNİN KİMİ Dilən, professor, utanma, dilən\nDillən, professor, utanma, dilən...\nVəzifə, var-dövlət dəllallarını.\nQoy görsün səni də ağız busanlar,\nSöz qalaylayanlar, körük basanlar,\n"Millət”, "Millət” deyib köpük qusanlar.\nAncaq bir tələbən çalış görməsin,\nİnamla, ümidlə qarşı durmasın,\nDünyada rəngləri qarışdırmasın.\nÖpüb bığlarını tumarlayanlar,\nÖmrün ələyində əlandiyini.\nRuhuna böyük ehtiramla tələbən Rəsmiyyə RZALI


Radikalizmin “Qordi düyünü”: çözmək yox, kəsmək lazımdır Siyasət\n12 İyul 2018 14:59\nSon 15 il ərzində regionun iki ən böyük enerji ixracatçısı olan dövlətin – İranın və Rusiyanın enerji dəhlizlərinin diversifikasiyası istiqamətində irəli sürdüyü heç bir təşəbbüs gerçəkləşməyib. Yaxın Şərqdə baş verən proseslər İranın addım-addım geriləməsinə səbəb olub. Artıq rəsmi Tehranın birbaşa və yaxud "inqilab keçikçiləri korpusu" vasitəsi ilə dəstək verdiyi və məzhəb ideologiyası üzərində formalaşdırdığı əfqan, pakistanlı, İraq, Yəmən, Suriya, Livan və digər ölkələrin vətəndaşlarından ibarət qanunsuz hərbi birləşmələri, ehtiyat hərbi və siyasi qruplaşmaları, cəsus şəbəkəsini dəstəkləklənməsi üçün maliyyə imkanlarının məhdudlaşdığı da nəzərə çarpır.\nTəbii ki, radikalizmə qarşı ən önəmli və təsiredici tədbirlərdən biri və bəlkə də birincisi bu istiqamətdə sərt və güzəştsiz siyasətin yürüdülməsidir. Radikal dini cərəyanların, ekstrimist qrupların təmsilçiləri başa düşməlidirlər ki, Azərbaycan vətəndaşlarının həyatına təhlükə yaradan, ictimai sabitliyin pozulmasına yönələn istənilən addım onların həyatı bahasına başa gələcək. Heç kim, dövlətə silah qaldıranın "gözünün yaşına baxmayacaq", başını tumarlamayacaq.\nSon olaraq: Radikalizm bütün dövrlərin "Qordi düyünü"dür. Onu çözməyə vaxt qalmayanda kəsmək lazımdır!


Azərbaycan-Qırğız ədəbi əlaqələrində yeni səhifə | Edebiyyatqazeti.az\n30.07.2019 10:22 | 1118 dəfə oxunub A A+ A- Gündəm\nMİLLƏT VƏKİLİNİN DƏVƏTİ İLƏ RESPUBLİKAMIZA GƏLƏN QIRĞIZ YAZARLARI BAKIDAN MƏMNUN AYRILIBLAR\nEdebiyyatqazeti.az xəbər verir ki, Milli Məclisin üzvü, dr.Cavanşir Feyziyevin rəhbəri olduğu layihə çərçivəsində nəşr olunmuş “Gənc Qırğız şeiri antologiyası”, 14 qırğız yazarının iştirakı ilə Bakıda ictimaiyyətə təqdim edilib. Bir sıra başqa tədbir və görüşlərin daxil olduğu maraqlı proqram əsasında respublikamıza səfər etmiş Qırğız nümayəndə heyəti Azərbaycandan zəngin təəssüratlarla ayrılıb. Qardaş ölkə yazarları Qırğız Mili Yazıçılar Birliyinin və özlərinin sosial media hesablarında Azərbaycan təəssüratlarını paylaşmaqda, burada keçirdikləri günləri həyatlarının ən yaddaqalan günləri kimi dəyərləndirməkdədirlər.\nTədbiri giriş sözü ilə açan Atatürk Mərkəzinin şöbə müdiri, sözügedən antologiyanın baş redaktoru Əkbər Qoşalı antologiya, ümumən Azərbaycan-Qırğız ədəbi əlaqələri barədə danışıb: “Bu antologiyada müstəqillik dövrü Qırğız şeirinin 35 gənc nümayəndəsinin şeirləri toplanıb. Bir neçə aydınımız bu kitaba rəy, məsləhətçi və “ön söz” müəllifi kimi öz töhfələrini verib. Həmçinin Azərbaycanın Qırğız Respublikasındakı səfiri Hidayət Orucovun, Millət vəkili Cavanşir Feyziyevin və Qırğız Respublikasının Mədəniyyət, İnformasiya və Turizm naziri Azamat Jamankulovun ürək sözləri antologiyanın girişində yer alıb. Bu görüş həm də Qırğız-Azərbaycan ədəbi əlaqələri ilə yanaşı, ədəbi qurumlar arasında da yeni bir əməkdaşlıq yaradacaq. Qardaş ölkə ilə Azərbaycan arasında olan əlaqələrin köklü keçmişi var; biz eyni kökdən gəlirik. Sovet dövründə bir-birimizə daha yaxın olmuşuq, müstəqilliyin ilk illərində əlaqələrimiz bir qədər zəiflədi, amma son illərdə bu əlaqələr ortaq türk qurumları, eyni zamanda, “Kaspi” qəzetinin nüfuzlu nəşrləri sayəsində yeni bir mərhələyə keçdi”.\nTədbirdə çıxış edən “Kaspi” qəzetinin təsisçisi, filologiya elmləri doktoru Sona Vəliyeva - hər bir türksoylu xalqın nümayəndəsi üçün Azərbaycan həm də onun ikinci vətəni olmasını vurğulayıb.\nAntologiyanın çox mühüm bir nəşr olduğunu bildirən Qırğız Milli Yazıçılar Birliyinin başqanı Nurlan Kalıbekov əlavə edib ki, qırğız ədəbiyyatı dünyaya Çingiz Aytmatov kimi ədib bəxş edib. Azərbaycanın da görkəmli yazıçılarının, şairlərinin olduğunu söyləyən qonaq, ədiblərimizin əsərlərinin qırğız dilinə daha çox çevrilməsinin vacibliyini söyləyib. O, Qırğız şairlərinin Azərbaycanda təbliğ olunmasının yaxşı və artıq gerçəkləşmiş bir ideya olduğunu diqqətə çatdırıb. Bildirib ki, yaşadığımız qloballaşma dövründə bir-birimizlə dost olmağımız çox vacibdir.\nAzərbaycan Yazıçılar Birliyində (AYB) keçirilən görüşdə AYB sədrinin katibi, Xalq yazıçısı Çingiz Abdullayev qardaş ölkə yazarları ilə görüşdən məmnunluğunu ifadə edərək, qırğız ədibləri ilə bağlı xatirələrini danışıb, qırğız gənc yazarlarını maraqlandıran suallara cavab verib. QMYB başqanı Nurlan Kalıbekov isə AYB və DGTYB ilə memorandum imzalamaq istəyini ifadə edərək, qardaşlıq duyğularının ədəbi qurumlar arasında həm də hüquqi sənədlərlə möhkəmlənməsinin ümumi işin xeyrinə olacağına inamını ifadə edib. Sonra qarşılıqlı hədiyyə mübadiləsi olub, Xalq yazıçısı qırğız və rus dillərində çıxmış kitablarını qardaş ölkə yazarlarına hədiyyə edib.\nQırğız yazarları Azərbaycana səfərin növbəti işçi günü Millət vəkili Cavanşir Feyziyevin təşkilatçılığı ilə Milli Məclisdə olublar. Azərbaycan parlamentinin tarixi, iş prinsipi barədə qonaqlara ətraflı bilgi verilib, onları maraqlandıran suallar cavablandırılib, xatirə şəkilləri çəkilib. Ardınca qloballaşan dünyada Azərbaycan-Qırğız mədəni əlaqələri ətrafında müzakirə aparılıb.\nNurlan Kalıbekov Azərbaycan-Qırğız ədəbi-mədəni əlaqələrinin inkişafında xidmətlərinə görə Millət vəkili Cavanşir Feyziyevə QMYB-nin “Xidmətlərə görə” medalını təqdim edib. Millət vəkili də öz növbəsində qırğız heyətinin hər bir üzvünə adlı “Təşəkkür plaketi” və Azərbaycan ornamentləri ilə süslənmiş qiymətli hədiyyələr təqdim edib. Sonra Qırğız Respublikasının Azərbaycandakı müvəqqəti işlər vəkili Bakıt Yusupovun, TürkPA baş katibi Altınbek Mamayusupovun iştirakı ilə qonaqların şərəfinə Milli Məclisdə nahar təşkil edilib.\nMərkəzin şöbə müdiri Əkbər Qoşalı, təqdimatı keçirilən antologiyanın layihə rəhbəri Millət vəkili dr.Cavanşir Feyziyev, QMYB başqanı Nurlan Kalıbekov, Mərkəzi qərargahı Nursultan şəhərində yerləşən Xalqlararası Türk Akademiyasının (TVESKO) nümayəndəsi Füzuli Məcidli, AYB-nin katibi Rəşad Məcid, Yunus Əmrə İnstitutu Bakı Türk Kültür Mərkəzinin təhsil koordinatoru Əli İhsan Çevik, Saxa (Yakutiya) Respublikasındakı Azərbaycan diaspor təşkilatının icraçı katibi Rahib Süleyman, dos.dr.Təranə Turan Rəhimli, dos.dr.Pərvanə Məmmədli, yazıçı-publisist Varis, Qırğız əsilli Azərbaycan vətəndaşı Elza Piri, eləcə də, Qırğız yazarları– Altınbek İsmail (Qırğız-Türkiyə MANAS Universiteti Qırğızca Koordinatoru, DGTYB Qırğız təmsilçisi), Jıldızbek Tursunbay (MANAS Radiosu Mədəniyyət proqramı redaktoru, “Nurborbor” Yaradıcı Gənclər Akademiyasının üzvü), Maksat Canqazi (“5-ci Kanal” Dövlət Televizyasının aparıcısı,“Nurborbor”un üzvü), Altınay Ormotay (“Kaganat” və “MezgilNews” saytlarının redaktoru, QMYB-nin üzvü), Venera Akmat (QMYB-nin üzvü), Kıyal Taci (Baken Kıdıkeyeva ad. Gənclər Teatrı Mədəniyyət bölümü başqanı, “Nurborbor”un üzvü), Bekbolot Saribay (“Super.Kg” bilgi portalının redaktoru, “Nurborbor”un üzvü), Bekmurat Keldibay (“Oş şamı” qəzetinin əməkdaşı, “Ciger” Ədəbiyyat Klubunun üzvü), Rıskül İzat (“Min Türkün” dərgisinin redaktoru, Canı Tolkun Ədəbiyyat Klubunun üzvü), Çolpon Orozali (QMYB başqan assistenti, “Nurborbor”un üzvü), Narsulu Qurqubay (QMYB-nin üzvü), Nuriza Ömürbay (QMYB-nin üzvü), Kamçıbek Uzakbayoğlu (“Ciger” Ədəbiyyat Klubunun üzvü) və b. çıxış ediblər.\nSonra QMYB başqanı Nurlan Kalıbekov “Gənc Qırğız şeiri antologiyası”nın hazırlanmasında iştirak edən Azərbaycanlı yazarlara Birliyin mükafatlarını, “Fəxri fərman”larını təqdim edib. Həmin gün Sumqayıta gələn qırğız nümayəndə heyəti ilə Əli Kərim adına Poeziya Evində görüş olub; qardaş ölkələr arasında ədəbi əməkdaşlığın yeni üfüqləri barəsində fikir mübadiləsi aparılıb.\nİyulun 24-də Azərbaycanın Mədəniyyət naziri Əbülfəs Qarayev QMYB başqanı Nurlan Kalıbekovun başçılıq etdiyi nümayəndə heyətinin bir qrup üzvü ilə görüşüb. Görüşdə qardaş ölkələr arasındakı mədəni əlaqələrdən söz açılıb. Azərbaycanda mədəniyyətə və ədəbiyyata dövlət tərəfindən göstərilən diqqət və qayğıdan danışan Əbülfəs Qarayev bu dəstəyin yaradıcı insanlara böyük stimul verdiyini qeyd edib. Bildirilib ki, dövlətin dəstəyi ilə Azərbaycan ədəbiyyatının tanınmış nümayəndələrinin əsərləri ölkədə və xaricdə nəşr olunaraq, geniş təbliğ edilir. Nazir vurğulayıb ki, Azərbaycanda təşkil edilən xalqlararası kitab sərgiləri, xarici yazıçıların əsərlərinin tərcüməsi, eləcə də TÜRKSOY-la birgə bu istiqamətdə həyata keçirilən layihələr türksoylu xalqların ümumi ədəbi-mədəni inkişafına töhfələr verir.\nAkademik həmçinin bildirib ki, keçən il İssı-Kulda keçirilən konfransda institutun elmi katibi Mehman Həsənli ilə birgə iştirak ediblər. Mehman Həsənlinin qırğız ədəbiyyatı ilə bağlı dissertasiya müdafiə etdiyini, Çingiz Aytmatovun əsərlərini Azərbaycan türkcəsinə uyğunlaşdırdığını nəzərə çatdırıb. Akademik İsa Həbibbəyli DGTYB-nin və Birliyin qurucusu Əkbər Qoşalının bu istiqamətdə gördüyü işləri də yüksək qiymətləndirib. Sonra QMYB-nin başqanı Nurlan Kalıbekov çıxış edərək Elmlər Akademiyasında belə bir görüşdən məmnun qaldıqlarını bildirib. Tədbirin sonunda qarşılıqlı şəkildə hədiyyələr təqdim olunub.\nNövbəti işçi gün yenidən Yazıçılar Birliyinə gələn QMYB başqanı burada AYB başqanı, Xalq yazıçısı Anarla görüşüb. Hər iki qurumun başçısı, qarşılıqlı əlaqələri gücləndirməyi ehtiva edən birgə çalışmalar üçün müvafiq “Memorandium”a qol çəkib. Xalq yazıçısı ANAR qardaş ölkələr arasındakı ədəbi-mədəni əlaqələrin keçmişindən, eləcə də, Azərbaycan həqiqətlərindən, Qarabağda yaşanan insanlıq dramlarından söz açıb, Qırğız yazarlarını Azərbaycanlı qardaşlarının yaşadıqları ilə yaxından tanış olmağa çağırıb. Nurlan Kalıbekov Anarın çağırışına olumlu cavab verərək, “Ala Tauu” dərgisinin bir sayını bütünlüklə Qarabağ hekayələri əsaslı Azərbaycan nəsrinə ayrımağa, qırğızcaya çevriləcək ədəbi örnəkləri çap etmək, yaymaqçün əllərindən gələni əsirgəməyəcəklərinə söz verib.\nQardaş ölkə yazarlarına Azərbaycan həqiqətlərindən, yazarlarımızın ömürlərinə çökmüş, əsərlərinə köçmüş Qarabağ üzüntüsündən, qaçqın-məcburi köçkün yazarlarımızın mənəvi-psxioloji qayğılarından danışan Qənirə Paşayeva, Qarabağda yaşanan erməni zülmünü, Xocalı soyqırımını türk dünyasının ortaq problemi kimi şərh edib, qardaş ölkədə “Qarabağ hekayələri” antologiyasının çıxması fikrinə dəstəyini ifadə edib. Xanım Paşayeva qırğız yazarlarına Azərbaycan mədəniyyətini, milli rəmzlərimizi əks etdirən hədiyyələr təqdim edib; qırğız yazarları da öz növbəsində millət vəkilinə qırğız əl sənəti nümunəsi olan mili ornamentlərlə süslənmiş saat hədiyyə ediblər. Qarşılıqlı fikir mübadiləsi ortamında keçən görüşdə kitablar da mübadilə edilib. Xanım millət vəkili Azərbaycana səfərə gələn qırğız yazarlarına, səfərin təşkilatçılarına minnətdarlıq edib, belə səfərlərin davamlı olmasını təmənna edib.\nQeyd edək ki, “Gənc Qırğız şeiri antologiyası”nın bu ilin sentyabr ayında Azərbaycanın Qırğız Respublikasındakı Səfiri Hidayət Orucovun, Qırğız Respublikası Mədəniyyət, İnformasiya və Turizm naziri Azamat Jamankulovun, Qırğız ədəbi, elmi ictimaiyyətinin iştirakı ilə Bişkekdə də təqdimatı nəzərdə tutulub.


Teleqraf.com Dövlət İmtahan Mərkəzinə istinadən xəbər verir ki, imtahan kompüter vasitəsilə təlimata uyğun olaraq 3 saat müddətində aparılıb və namizədlərə biliklərini nümayiş etdirmələri üçün zəruri şərait yaradılıb. Namizəd tərəfindən imtahan yekunlaşdırıldıqda və ya imtahan üçün ayrılan vaxt başa çatdıqda namizədə imtahanın nəticələrinə dair arayış təqdim olunub.\nBu barədə Teleqraf.com-a DİM-dən məlumat verilib. Məlumata görə, Bakı şəhəri, Nəsimi rayonu, Əbdülvahab Salamzadə küçəsi, 28 (keçmiş Bakı Asiya Universitetinin binası) ünvanında təşkil ediləcək imtahan kompüter vasitəsilə aparılacaq. İmtahan vermək üçün 93 nəfər qeydiyyatdan keçib.


Dərman vasitələrinin istehsalı sahəsində “Made in Azerbaijan” brendi – Müsahibə - Frame.az\nIqtisadiyyat PR-Tanıtım Sağlamlıq Təqdimat\n27/01/2021 aquaviridis\t0 Comments\tFrame.az, Parla, Ülviyyə Ədalətqızı\nBir müddət öncə ölkəmizdə ilk elmi əsaslı əczaçılıq şirkəti “Parla Pharmaceuticals”ın əhalinin təlabatını ödəmək və ixrac məqsədilə yerli dərman preparatlarının istehsalına başlaması barədə rəsmi açıqlama verilmişdi. “Parla Pharmaceuticals”-ın fəaliyyəti, gələcək planları və istehsal olunan dərman preparatları barədə şirkətin direktoru Araş Nosrati Heravi məlumat verib.\nFrame.az Araş Nosrati Heravinin müsahibəsini təqdim edir:\n– “Parla Pharmaceuticals” şirkəti Azərbaycanın əczaçılıq bazarında fəaliyyətə başlayıb. Zəhmət olmasa şirkət haqqında məlumat verə bilərsiniz?\n– Şirkət tərəfindən istehsal olunan dərmanlar hansı xəstəliklərin müalicəsində istifadə olunur və gələcəkdə bazara hansı dərmanları gətirməyi düşünürsünüz?\n-Şirkət ilkin mərhələdə bəzi sadə tərkibli dərmanların istehsalını həyata keçirir. Bu dərmanlar, əsasən, antibiotiklər və göbələk əleyhinə olan preparatlardır. Biz artıq test mərhələsini uğurla başa vurmuşuq. Tezliklə urologiya, endokrinologiya, hematologiya, onkologiya və s. başqa sahələrdə də bir sıra digər molekulların istehsalına başlayacağıq. Yaxın 5 il ərzində “Parla Pharmaceuticals”, 400-dən çox molekulun istehsalını həyata keçirəcək.\n– Pandemiya dövründə bəzi dərmanların müəyyən mənada çətinliklə tapılması əhali arasında narahatlığın yaranmasına gətirib çıxardı. “Parla Pharmaceuticals” şirkətinin fəaliyyəti gələcəkdə bu kimi forsmajor hallar qarşısında çətinliyi minimuma endirəcəkmi?\n– Əlbəttə. Ümumiyyətlə, ölkədə “Parla Pharmaceuticals” və ya başqa istehsalçılar tərəfindən, dərmanların yerli istehsalının aparılması əhali arasında dərman vasitələrinin çatışmazlığı riskini azaldacaq. Misal olaraq pandemiyanın ilk aylarında bəzi xarici dərman istehsalçıları daxili bazarlarında artan tələb səbəbiylə ixracatlarını dayandırdılar. Biz isə nəinki Azərbaycan daxilində tələbatı qarşılayacağıq, eyni zamanda yerli istehsalı xarici ölkələrə də ixrac edəcəyik.\nNəticə etibarilə, ölkədə dərman çatışmazlığını minimuma endirəcək və zəruri dərman preparatları hər zaman əlçatan olacaq. Ümid edirəm ki, “Parla Pharmaceuticals”-dan sonra digər istehsalçılar da Azərbaycanda fəaliyyətə başlayacaqlar. Bu, gələcəkdə sözügedən riskin azalmasına zəmin yaradacaq.\n– Son olaraq şirkətin fəaliyyətinin, Azərbaycan brendi kimi tanıdılması, ölkəmizə iqtisadi-sosial sferada nələr qazandıracaq?\n– Cənab Prezident İlham Əliyev və ölkənin Birinci vitse-prezidenti Mehriban Əliyeva dəfələrlə qeyri-neft sektorunun inkişaf etdirilməsinin vacibliyini vurğulayıb və buna öz dəstəklərini nümayiş etdiriblər. Ölkəmizin neft-qaz sektorundan asılılığının azaldılması və maddi vəsaitin qeyri-neft sektorunun inkişafına yönəldilməsi çox önəmli məsələdir. Aydın görünür ki, Azərbaycan bu istiqamətdə uğurla irəliləyir və lazımi tədbirlər həyata keçirilir.\n← Gecə və səhər dağlıq ərazilərdə havanın yağıntılı olacağı, qar yağacağı proqnozlaşdırılır\nƏziz Şuşa, adınla böyü →\nDistant iş rejiminin əməkdaşlara təsiri araşdırılıb


Dünya ölkələri nağd puldan imtina etməyə hazırlaşır » AzNews.info -Xəbər portalı\n“Report” “Vestifinance.ru” saytına istinadən xəbər verir ki, tezliklə dünya rəqəmsal ödənişlər sisteminə tam keçməyə hazır olacaq.\nQeyd edək ki, dünya əhalisinin 1/7 hissəsinin məskunlaşdığı Hindistan qısa müddət bundan əvvəl ölkədə 500 və 1000 rupilik əsginasların tədavülünü məhdudlaşdırıb. Bu ilin əvvəlində Taylandın sikkələri dövriyyədən çıxarması gözlənilir. Bu ölkə elektron ödənişlərin təşviqi üçün ciddi işlər görməyə başlayıb.\nHətta Tayland Mərkəzi Bankı “PromtPay” sistemindən istifadəyə görə 1 mln. bat (125 min ABŞ dolları) lotereya oynanmasını qərarlaşdırıb. Bununla, Tayland “kölgə iqtisadiyyatı”nın payını azaldaraq 100 mln. bat (12,5 mln. dollar) əlavə verginin toplanmasına ümid etdiyini bildirib. Cənubi Koreya isə artıq metal pullardan imtina edib.\nÇində nağdsız hesablaşmalar 2016-cı ildə illik müqayisədə 40% artım göstərib və hazırda bu ölkə ABŞ, Avropa, Braziliyadan sonra 4-cü yerdə qərarlaşıb.\nABŞ-ın keçmiş maliyyə naziri, Obama hakimiyyətində Milli İqtisadi Şuranın sədri olmuş Larri Sammers 100 dollarlıq əsginasların ləğv edilməsinə çağırıb. Xatırladaq ki, dünyada 1,2 trln. dollar həcmində 100 dollarlıq əsginaslar var və bunlardan imtina rahat şəkildə nağdsız hesablaşmalara keçidi təmin edəcək.\nTarix: 06/01/2017 20:03\nDollar satışına məhdudiyyət qoyulub?


Julius Sezar - Xalqlar, millətlər, hadisələr - 2021\nQədim Romanın ən məşhur şəxslərindən biri olan Julius Sezar, eramızdan əvvəl 100-cü ildə - ya da həmin il yaxınlığında anadan olmuşdur. Julius Sezar eramızdan əvvəl 81-ci ildə Roma Ordusuna qatıldı və eramızdan əvvəl 55-ci ildə və yenidən eramızdan əvvəl 54-cü ildə İngiltərəyə hücum edən ilk Roma ordusunun komandiri idi. Sezar varlı bir ailədə doğulmuş və idmanda yaxşı savadlı bir uşaq idi.\nRoma Ordusunda xidmət etdikdən sonra Sezar siyasətə maraq inkişaf etdirdi. Roma siyasətində ən yüksək vəzifələrə qalxmaq istəyən bir adam oldu. Eramızdan əvvəl 65-ci ildə Sezar 'bir adele' təyin edildi və Romada ictimai əyləncələrə cavabdeh oldu. Roma vətəndaşları keyfiyyətli əyləncəni gözlədikləri üçün bu çox vacib bir mövqe idi. Romaya qaçanlar inanırdılar ki, insanlar müxtəlif və xoş əyləncələrə girərlərsə xoşbəxt və məmnun qala bilərlər. Sezar qeyrət ilə vəzifəyə gəldi. Təqdim etdiyi əyləncənin ən yaxşı pul ala biləcəyini təmin etmək üçün külli miqdarda borc götürdü. Xalq üçün oyunlar və şənliklər qoydu. Nəticədə o, Romanın yoxsulları - şəhər əhalisinin xeyli hissəsi ilə çox məşhur oldu. Romanın ən varlı adamı olan Crassusun da dostluğuna can atdı.\nMiladdan əvvəl 59-cu ildə Sezar konsul təyin edildi və eramızdan əvvəl 58-ci ildə qubernator vəzifəsini icra etdiyi Gaula (Fransa) getdi. Bu vəzifədə müvəffəq oldu və Roma İmperiyası üçün daha da çox ərazini fəth etdi. Sezar parlaq bir general idi və 50.000-dən çox sadiq adamdan ibarət bir orduya əmr verdi. Hərbi səviyyədəki müvəffəqiyyəti ancaq əsgərlərinin sədaqətini təmin etdi. Lakin bəziləri onu yalnız şəxsi güclərini genişləndirməklə idarə olunan qəddar bir insan kimi gördülər. Nəticədə Romanın özündə vacib siyasətçilərə düşmən etdi. Pompey kimi bəzi yüksək səviyyəli ordu generalları da Sezarın niyyətlərindən çox narahat idilər.\nEramızdan əvvəl 49-cu ildə Senat Sezar'a ordusunun nəzarətinə verilməsini əmr etdi. Rədd etdi. Bunun əvəzinə Sezar İtaliyaya irəlilədi, ancaq Fransa (Gaul) və İtaliyanı - Rubicon çayı arasındakı bölgədə dayandı. Roma qanunlarına görə bir qubernatorun vilayətini tərk etməsinə icazə verilmədi. Sezar bu qanuna məhəl qoymadı, Rubikonu keçdi və Romadakı düşmənləri ilə qarşı-qarşıya gəldi. Senat bunu xəyanətkar bir cinayət hesab etdi, amma edə bilmədikləri çox az idi. Sezarın çox güclü və təcrübəli bir ordusu vardı və rəqibləri parçalanmışdı. Pompey eramızdan əvvəl 48-də Misirdə öldürüldü. Sonrakı üç il ərzində düşmənlərini Şimali Afrikada, Yaxın Şərqdə və ya Avropada olmağına görə bir-bir seçdi.\nSezar miladdan əvvəl 45-ci ildə Romaya diktator olaraq qayıtdı. Bununla birlikdə o, Senatın işini davam etdirməsinə icazə verdi - yalnız özünə sadiq olan senatorları öz təyinatları ilə əvəzlədiyindən başqa. Sezar öz mövqeyindən istifadə edərək Senatdan çıxardığıları gücsüz etməli idi, amma bacarmadı. Sezar sərvətlərini əlindən almadı və bu adamlar ona qarşı hiylə qurdular.\nEramızdan əvvəl 44-cü ildə Sezar, öz əhəmiyyətinə görə həddindən artıq həyacanlandığından qorxan siyasətçilər tərəfindən öldürüldü. Onun qətli Romadakı Senat Evində baş verib. Cinayətindən sonra Romanın yaxşı bir şey olub olmadığı mövzusunda bölündü.\n“Zülmkarımız ölməyə layiq idi. Burada Roma xalqının padşahı və bütün dünyanın ağası olmaq istəyən bir adam var idi. Bu kimi bir ambisiyaya razı olanlar mövcud qanunların və azadlıqların məhv edilməsini də qəbul etməlidirlər. Əvvəllər azad və bu gün azad olmalıdır bir dövlətdə padşah olmaq istəmək düzgün və ya ədalətli deyil. "Çiçero.“İnsanlar dostumun ölümünə görə məni günahlandırırlar. Deyirlər ölkəmi dostlarımdan üstün tutmalıyam, sanki onu öldürməyin dövlət üçün yaxşı olduğunu sübut etdilər. Etdiyi əməllərdən rəğbət bəsləsəm də, onu bir dost olaraq tərk etmədim. "Gaius Matius.\nCopyright 2021 \_ Bütün tarixi mövzuları əhatə edən bir tarix araşdırması saytı. \_ Julius Sezar


Fransanın paytaxtı Parisdə aksiyaçılar küçələrə axışıblar | TRT Azerbaycan\nFransanın paytaxtı Parisdə aksiyaçılar küçələrə axışıblar\n2 Fevralda bir gəncin polisin zorakılığına məruz qalmasından etiraz məqsədiylə aksiya keçirilib\nParisdə təşkil edilən nümayiş zamanı aksiyaçılar ilə polis arasında qarşıdurma baş verib.\nParisin Barbes bölgəsində axşam saatlarında bir yerdə toplaşan aksiyaçılar, "Hər kəs polisə nifrət edir", "Təcavüzçü, qatil polis", "Şəhərətrafı ilə həmrəylik, üsyan ilə həmrəylik", "Ədalət yox, sülh yoxdur" deyə şüarlar səsləndiriblər.\nNümayişçilər, polisin gözyaşardıcı qaz ilə müdaxiləsinə, daş ataraq cavab veriblər. Təxminən iki saat davam edən nümayişdən sonra polisin təzyiqinə dözə bilməyən aksiyaçılar ətrafdakı küçələrə qaçıblar.\nNümayiş səbəbindən bölgədəki metro stansiyası və bəzi dükanlar aksiyaçıların hücumu ehtimalına görə bağlanıb.\nEtiketlәr: #polisin zorakılığı , #Paris , #aksiya


Avtoxeber.az - “Qarabağ”ın kapitanı Henrix Mxitaryanın cavabını verib\n08 Oktyabr 2020 14:52 40 Baxış\nAvtoxəbər.az-ın məlumatına görə, bu sözlər Azərbaycan millisinin və “Qarabağ” klubunun kapitanı Maksim Medvedevə məxsusdur.\nKapitanın ingilis, rus və Azərbaycan dilində yazdığı mətndə bunlar vurğulanıb: “Azərbaycan təcavüzünə istinadınız səhvdir. Həqiqi təcavüz Ermənistan tərəfindən Azərbaycana qarşı edildi. Ermənistan Azərbaycan ərazilərinin beşdə birini işğal etdi və 1 milyona yaxın azərbaycanlıya qarşı etnik təmizləmə apardı. Təcavüz zamanı Ermənistanın silahlı qüvvələri insanlığa qarşı çoxsaylı cinayətlər törətdilər. Bu cinayətlər arasında Ermənistanın 63-ü uşaq olmaqla 613 günahsız mülki vətəndaşı öldürdüyü Xocalı Soyqırımı da var idi.\n"Sevilya" 6-cı dəfə Avropa Liqasının qalibi olub - Video\nMollaların futbolda məmurlara uduzdu...\n“Qarabağ”ın sabiq qapıçısı “Fənərbaxça”da\n“Beşiktaş” Çempionlar Liqası ilə vidalaşıb - VİDEO\nRonaldu subaylıqla vidalaşır: Corcinaya evlilik təklif etdi\nİzmirdə dəhşətli zəlzələnin ilkin nəticələri: alt ölü, yüzdən çox yaralı var (YENİLƏNİB)


"Elə məmur övladı var ki, valideynin başını aşağı edir"\n13:22 20 Fevral 2015\n“Heç şübhəsiz ki, parlament seçkilərində bizim gənc namizədlərimiz də olacaq. Amma bu, gənclik xatirinə gənclik deyil. Bəzən görürsən ki, mətbuat orqanlarında yazırlar, yaşlılar getməli, onun yerinə gənclər gəlməlidir və s. Bunların hər biri yalandır, təxribatdır və ara qızışdırmağa hesablanıb”.\nMilli.Az xəbər verir ki, bunu SİA-ya müsahibəsində Yeni Azərbaycan Partiyasının (YAP) İcra katibinin müavini, millət vəkili Siyavuş Novruzov deyib. O bildirib ki, əgər hər hansı gənc istedadlıdırsa, fəaldırsa, cəmiyyət tərəfindən qəbul olunursa, həm qanunvericilikdə, həm də beynəlxalq aləmdə Azərbaycanı layiqincə təmsil edə biləcəksə, təbii ki, belə gənclərin namizədliyini irəli sürmək lazımdır: “Bununla belə, o qədər yaşlı insanlarımız var ki, onlar işgüzarlığı, fəallığı ilə bu gün həm dövlətçilikdə, həm idarəçilikdə, həm də qanunvericilikdə fəaliyyət göstərirlər. Ümumilikdə seçki prinsipində yuxarı yaş həddi deyil, əksinə aşağı yaş həddi qoyulur. Məsələn, bələdiyyədə 21, parlamentdə 25, prezident seçkilərində isə 35 yaşdır. Bu seçim xalqın seçimidir. Seçici kimi istəyəcəksə, necə namizəd görmək istəyəcəksə, onu da seçəcək”.\nS. Novruzov YAP-ın namizədləri siyahısında məmur övladlarının da olacağı haqda xəbərlərə də münasibət bildirib: “Birincisi, bu məlumatların yayılmasının özü belə təxribata hesablanıb. Seçmək və seçilmək hüququ konstitusion hüquqdur. Burada söhbət sosializm düşüncəsində olanların yanaşmasından gedir. Kimliyindən asılı olmayaraq, istənilən Azərbaycan vətəndaşı seçkilərdə bu və ya digər şəkildə iştirak edə bilər, əsas odur ki, o buna layiq olsun. Bununla belə, söhbət həmin şəxsin istedadından və bacarığından gedir. Əgər onun bacarığı, təhsili, dünyagörüşü, savadı, siyasi fəaliyyəti varsa, kimin övladı olmasından asılı olmayaraq həmin şəxs seçmək və seçilmək hüququna malikdir. Təbii ki, elə məmur övladları var ki, valideynlərinin başını aşağı edirlər. Amma elə də məmur övladları var ki, ən yüksək ali məktəblərdə təhsil alıb, bu gün Azərbaycanın maraqlarını xarici ölkələrdə layiqincə təmsil edirlər. Təbii ki, bu cür istedadlı insanlar YAP-ın namizədləri siyahısında təmsil oluna bilərlər”.\nXəbərin orijinal ünvanı: http://news.milli.az/politics/325705.html\nməmur övladı var valideynin başını aşağı edir


Tahir Kərimov Salyandakı villasını neçiyə satır? “Qarpız-yemiş yetişdirməklə bala başı saxl Dövlət İmtahan Mərkəzi dövlət qeydiyyatına alını “Fövqəladə Hallar Nazirliyində ciddi yoxla “Apreldə “İsgəndər”ləri döyüşə hazırlamışdıq, Ba “Arvadım başqası ilə mesajlaşırdı, bıçaqladım” & Azercell-dən pulsuz göz müayinəsi “Zaminbank”ın filial müdiri arvadına “Turizmdə 5 ulduz” layihəsi… Polad Bülbüloğlu və bir neçə səfir geri çağırılı Gəncədə “Gənclik və dövlət müstəqilliyi” mövzusu Polis mayoru özünü öldürdü\n12 May 2015 / 11:50 / Baxış sayı: 5 Meyit yanacaqdoldurma məntəqəsində aşkar olunub.\nGəncə şəhərində intihar hadisəsi baş verib. Mayın 11-də günorta saatlarında Gəncə şəhərində 1964-cü il təvəllüdlü Mahal Mikayılov qol damarlarını kəsərək özünə qəsd edib. Meyit Yeni Gəncə yaşayış massivinin ərazisində yerləşən yanacaqdoldurma məntəqəsində aşkar olunub. Meyit məhkəmə tibbi ekspertiza və pataloji anatomiya birliyinin Gəncə şəhər şöbəsinə aparılıb, müayinə olunaraq aidiyyatı üzrə təhvil verilib.\nQeyd edək ki, intihar etmiş şəxs Gəncə şəhər baş polis idarəsinin dəftərxanasında işləyib, mayor rütbəsi daşıyıb. Faktla bağlı Gəncə şəhər prokurorluğunda cinayət işi qaldırılıb, intiharın səbəbi araşdırılır.


“İkisi də Putinin maşasıdır” – Saakaşvilidən ŞOK AÇIQLAMA -\n“İkisi də Putinin maşasıdır” – Saakaşvilidən ŞOK AÇIQLAMA\n02 Avqust 2020 22:56 Turkustan.info\n“Bütün siyasi karyeram boyu Gürcüstan və Ukraynada ABŞ-ın möhkəm müttəfiqi olmuşam. Məni demokratiyanın Putin və onun oliqarxları tərəfindən mühasirəyə alındığı bu bölgədə Amerika tərəfdarı kimi qəbul edilmişəm”.\nTurkustan.info xəbər verir ki, bunu Gürcüstanın keçmiş prezidenti Mixail Saakaşvili deyib.\nSaakaşvili Gürcüstandakı Bidzina İvanişvili rejiminin birbaşa Kremlin nəzarətində olduğunu, Baş nazir Georgi Qaxariyanın bu rejimin “əsas kuklası” olduğunu bildirib:\n“Parlament seçkilərinə üç ay qalmış Gürcüstan yol ayrıcındadır. İllərdir aparılan sorğuların nəticəsi Gürcüstan xalqının Qərbyönümlü və xüsusilə Amerikan tərəfdarı olduğunu göstərir. Lakin Qaxariyanın başçılıq etdiyi və rus oliqarxı İvanişvilinin nəzarətində olan Gürcüstan hökuməti 2012-ci ildən bəri ardıcıl və birmənalı şəkildə nümayiş etdirdi ki, gürcü xalqının istəklərini nəzərə almadan Gürcüstanı yenidən Kremlin təsir dairəsinə sürükləyəcəklər”.\nKeçmiş prezident İvanişvilinin ABŞ üçün xüsusi əhəmiyyət kəsb edən Anakliya liman layihəsinin Kremlin tapşırığı ilə məhv etdiyini bildirib:\n“Bununla İvanişvili və Qaxariya birbaşa Rusiyanın maraqlarına uyğun hərəkət etdilər – Vaşinqtonun xəbərdarlıqlarına məhəl qoymadılar. Bu yalnız bir nümunədir, daha çox şey var. Amerika niyə Gürcüstandakı nüfuzunu itirir? Çünki rus oliqarxları diplomatik dili başa düşmürlər. Onlar Qərb tərəfdaşlarının diplomatik açıqlamalarına qulaq asmırlar; Qaxariya və İvanişvili yalnız Moskvaya cavab verir. Buna görə də onlarla danışmaq ABŞ üçün vaxt itkisidir”.\nSaakaşvili Gürcüstan xalqının artıq baş verənləri çox yaxşı bildiyini söyləyib: “Artıq birmənalı mövqe tutmağın vaxtı gəlib. Bu seçkidə Moskvanın kuklaları yenidən qalib gəlsələr, bu, ABŞ üçün dağıdıcı zərbə olacaq”.\nKeçmiş prezident Gürcüstan xalqını xarici ölkənin əlində maşa olan İvanişvili rejimi ilə mübarizəyə çağırıb. /Teleqraf.com/\n“COVID-19-dan keçmişdə danışılması çox da uzaqda deyil” – Professor\nTürkiyənin milliyyətçi həkimləri cəbhə bölgəsinə səfər ediblər – FOTOLAR+VİDEO


Yaponiyada süni intellektli ilk bankomat istifadəyə verilib\nYaponiya mühəndisləri dünyada ilk süni intellektə malik bankomat yaradıblar. Unikal aparat banklara fırıldaqçılardan qorunmağa kömək edəcək.\n“ICTnews” Elektron Xəbər Xidməti “Planet Today” resursuna istinadən yazır ki, “Hitachi-Omron Terminal Solutions” şirkəti tərəfindən yaradılan bankomat digərləri kimi, bir neçə kamera ilə təchiz edilsə də, onlar “ağıllı” qurğunun ətrafında baş verənləri qeydə almaqla yanaşı, mürəkkəb analiz apara bilən kompüter görmə sistemi üçün göz funksiyasını yerinə yetirirlər.\nMəsələn, bankomata tünd eynək və ya maska taxan insan yaxınlaşan zaman qurğu qəribə istifadəçidən həmin şübhəli aksessuarları çıxarmağı xahiş edəcək. İstifadəçi imtina edəcəyi halda bankomat vəsaitlərin nağdlaşdırılması və ya köçürülməsi üzrə əməliyyatların aparılmasına imkan verməyəcək. Bundan başqa, bankomat öz davranışı üzərində öyrənə və ona düzəlişlər edə bilir.\nŞirkətin rəsmi nümayəndələri bildirib ki, sistemin təkmilləşdirilməsi və növbəti ildə bankomatların kütləvi istehsalı planlaşdırılır. Onların sözlərinə görə, hazırda süni intellektli bankomatların ilk sınaq prototipləri fəaliyyət göstərir.


Azərbaycanlı futbolçuların maşınları: "Porsche Panamera", "Maserati"... – FOTO - Avtosfer.az\nAzərbaycanlı futbolçuların maşınları: "Porsche Panamera", "Maserati"... – FOTO\nAvtosfer Foto 7 Yanvar 2019 21:45 Oxunub 1322\nƏn bahalı maşınlara sahib olan azərbaycanlı futbolçuları ilə tanış olmaq istəyirsiz?\nAvtosfer.az "Futbol+"a istinadən xəbər verir ki, vaxtilə Mahir Şükürov, Rail Məlikov, Kamran Ağayev, Vaqif Cavadov, Vüqar Nadirov kimi yığma üzvlərinin "dəmir dostları"nın qiyməti yüzminlərlə ölçülürdü. Lap dəqiq desək, azı 200 min manatlıq avtomobillərdə gəzirdilər. Belələri indi də var. Sadəcə, barmaqla sayıla biləcək qədər azdılar. Ən bahalı maşınlara sahib azərbaycanlı futbolçuların ("milliləşdirilmişlər" də aiddi - H.) adları və sükanı arxasında oturduqları nəqliyyat vasitələrinin təxmini qiymətləri ilə tanış olmaq istəyirsiz?\nElvin Məmmədov - Jeep Grand Cherooke.


Siqaret çəkirsiniz? » Qadınla.Com - Qadınlar Birİncidir!\n- Siqaretin sağlamlıq üzərindəki ziyanı araşdırmalarla sübut edilmişdir. Bu araşdırmalara görə, siqaret çəkən kişilərin 40%-i hələ teqaüd yaşına gəlmədən həyatını itirməkdədir. Bu nisbət siqaret çəkməyənlərdə 18%-dir. Siqaret çəkən qadınlarda isə uşaqlıq (uterus) xərçəngi riski çoxalmaqdadır, hamilə qadınların siqaret çəkməsi isə şikəst və ölü doğumlarla nəticələnməkdədir. Bütün bunlara baxmayaraq siqareti tergitdiyiniz anda bədən özünü təmir etməyə başlayır. On il içində bədən heç siqaret çəkməmiş kimi olur. Ancaq siqareti tərgitmək üçün xərçəng və ya ürək xestesi olmağı gözləsəniz vücudunuzun özünü təmir etməsi üçün yetərli vaxtı olmayacaqdır. Təəssüf ki, bu xəstəliklər çox öldürücüdür. Siqareti tərgitmək üçün bundan daha yaxşı bir səbəb ola bilməz. loading... 20


Twitter 'Daha sonra üçün saxla' funksiyasını əlavə edəcək | Gadget xəbərləri\nTwitter 'Daha sonra üçün saxla' xüsusiyyətini əlavə edəcək\nRuben qallardo | | sosial şəbəkə\nTwitter özünü yenidən kəşf etməyə davam edir və sosial şəbəkəyə yeni xüsusiyyətlər əlavə edir. Nəyi bil Instagram kimi digər platformalar yer qazanır. Və bu şirkət daxilində hərəkətlərə səbəb olur. 140 simvol keçmişdə qaldı. Və bu yaxınlarda bu limit 280 simvola qaldırıldı; yəni ikiqat.\nAncaq bu, burada bitmir. Və Twitter hesabından elan edildiyi kimi, Twitter məhsul meneceri son həftələrdə inkişaf etdiricilərlə işlədiklərini təsdiqləyəcək. "Daha sonra oxumaq" funksiyası Şəbəkədə uzun müddətdir mövcud olan bir şeydir. Xüsusilə "Cib" kimi populyar tətbiqetmələr altında.\nİndi sonra istifadəçi aktivlərindəki əhəmiyyətli azalma şirkətin əziyyət çəkdiyini, bu yeni "daha sonra saxla" düyməsini istifadəçinin sosial şəbəkədə daha uzun müddət aktiv qalmağı bacaracağını söylədi. Digər tərəfdən, məhsul meneceri özü bu yeni funksiyanın bəzi maraqlı xüsusiyyətlərini göstərmişdir.\nBirincisi, gələcək Twitter xəbərləri tamamilə anonim olacaq; indi bütün Tvinnellinizin bir tweet bəyənib bəyənməməyiniz göstərilib, bu halda heç kim bilmir - hətta bu mesajı yaradan da - sonra oxumaq üçün saxladığınızı. Ayrıca, göndərilən hər bir tweet bir xilasetmə seçiminə sahib olacaq. Və yerli Twitter tətbiqi, bütün bu mesajları sonradan oxumaq üçün toplaya biləcəyiniz bir menyu təqdim edəcəkdir.\nİndi dəqiq bir satış tarixi yoxdur. Ancaq şirkət daxilində bir neçə rəsmi səsin təqdimatından sonra onların çox uzun çəkəcəyini düşünmürük. Ayrıca, bu "Daha sonra üçün saxla" funksiyası mesajlar əlaqələndirildikdə həqiqətən faydalı ola bilər daha asanca oxumaqla yanaşı, maraqlı bir hesabın xalqa töhfə verdiyi şəkilləri də saxlaya bilmək tələb olunur.\nMəqaləyə tam yol: Gadget xəbərləri » ümumi » sosial şəbəkə » Twitter 'Daha sonra üçün saxla' xüsusiyyətini əlavə edəcək\nDaha az yer tutmaq üçün PDF-ni necə sıxmaq olar


“Vətəndaş Cəmiyyəti Təşkilatları Davamlı İnkişaf İndeksi 2012-Azərbaycan” layihəsinin hesabatı\nMövqe.az-ın məlumatına görə, İqtisadi və Sosial İnkişaf Mərkəzi (İSİM) Amerika Birləşmiş Ştatları Beynəlxalq İnkişaf Agentliyi ilə birgə təşkil etdiyi "Vətəndaş Cəmiyyəti Təşkilatları Davamlı İnkişaf İndeksi 2012-Azərbaycan" layihəsinin 13 avqust 2013 tarixində təqdimatını keçirilib. Vətəndaş Cəmiyyəti Təşkilatları Davamlı İnkişaf İndeksi son 16 il ərzində 29 ölkədə vətəndaş cəmiyyəti təşkilatları sektorunda baş verən dəyişiklikləri izləyir. 2012-ci il üçün İndeks Azərbaycan üçün 4.7 balla qiymətləndirilir (1- ən yüksək, 7-ən kiçik inkişaf göstəricisidir).\nLayihənin hesabatını təqdim edən iqtisadçı ekspert Nərmin İbrahimova 2012 VCT-lərin qarşılaşdıqları problemlər və VCT sektoruna edilən dövlət dəstəyindən danışıb. Belə ki, 2012 ildə VCT-lərin rastlaşdıqları problemlərdən - qeydiyyat prosesi, VCT-lərə tətbiq edilən yeni cərimələr,maliyyə imkanlarının kasadlığı, bizneslə vətəndaş cəmiyyəti arasındakı əməkdaşlığın səviyyəsi kimi problemlərdən söz açıb. O cümlədən, 2012 –ci ildə dövlət qurumları ilə VCT-lər arasında müxtəlif görüşlərin keçirilməsi, dövlət qurumlarının müxtəlif layihələrdə VCT-lərə kömək etməsi, onlarla əməkdaşlıq etməsi kimi müsbət addımlardan danışıb.\nHesabatda qeyd edilib ki, VCT-lər regionlar üzrə ciddi fərqlərlə paylanıb. Belə ki, Şabran və Siyəzən kimi rayonlarda bir və ya iki qeydiyyatdan keçmiş VCT, Qusar və Xızı rayonlarında isə ümumiyyətlə qeydiyyatdan keçmiş VCT yoxdur.\nNərmin İbrahimova qeyd edib ki, 2012-ci ildə qeydiyyatdan keçmiş VCT-lər 1054 yerli və xarici qrantlardan 39.5 milyon manat məbləğində vəsait əldə edib. İctimai Təşəbbüslər Mərkəzinin qiymətləndirməsinə əsasən VCT-lərin əldə edilən vəsaitlərin 80%-i xarici donorlar, 15%-i dövlət mənbələri və yalnız 5%-i digər mənbələr, məsələn, üzvlük haqları, xidmərlərin göstərilməsi, fərdi və korporativ ianələrdən daxil olur.\nHesabatda qeyd olundu ki, 2012-ci ilin sonlarına qədər qeydiyyatdan keçmiş VCT-lərin sayı 2850 olub. VCT-lər qanunla nəzərdə tutulmuş şəkildə illik hesabatlarını Maliyyə Nazirliyinə təqdim etməlidirlər. Qeydiyyatdan keçmiş VCT-lərin yalnız 1352-si maliyyə hesabatı təqdim edib.


Yasamal məktəblilərinin səfəri başa çatdı - Xəbərlər - YASAMAL RAYON Icra Hakimiyyəti\nYasamal məktəblilərinin səfəri başa çatdı\nYasamal rayonunun ümumtəhsil müəssisələrinin IX-X-XI sinif şagirdləri “Ölkəmizi tanıyaq” devizi altında keçirilən tur-aksiya çərçivəsində Gəncə-Şəmkir-Göygöl bölgələrinə səfər ediblər. Prezident İlham Əliyevin tövsiyəsi ilə reallaşan 12-ci tur-aksiyanın əsas məqsədi şagirdləri ölkəmizin müxtəlif bölgələrinin həyatı, tarixi, mədəni irsi, adət-ənənələri, özünəməxsus xüsusiyyətləri, ümummilli lider Heydər Əliyevin qurub-yaratdığı müstəqil Azərbaycanın nailiyyətləri ilə yaxından tanış etmək, ölkə başçısının qətiyyəti və iradəsi ilə respublikamızın dinamik inkişafı, abadlaşan şəhər və rayonlarımızın yeniləşən siması barədə gənclərdə əyani təsəvvür yaratmaqdan ibarətdir.\nSəfər çərçivəsində məktəblilər bu bölgədə genişmiqyaslı quruculuq işləri, maddi-mənəvi irsin qorunması və bərpası istiqamətində həyata keçirilən önəmli sosial layihələr, tarixi məkanlar, yeni tikililər, turizm iqtisadiyyatı və multikulturalizm ənənələri, həmçinin 200 il əvvəl salınan alman məskənləri ilə tanış olublar.\nMaarifləndirici tur-aksiya iştirakçılarının üz tutduqları ilk məkan böyük mütəfəkkir, dahi Azərbaycan şairi Nizami Gəncəvinin türbə kompleksi olub. Əvvəlcə, məktəblilər Nizaminin və şairin valideynlərinin qəbrini ziyarət ediblər. Məlumat verilib ki, Nizami Gəncəvinin qəbri üzərində ilk türbə 14-cü əsrdə tikilib. Bu vaxta qədər şairin məzarı üzərində müxtəlif əsrlərdə 4 dəfə türbə tikilsə də, onların heç biri bu qədər möhtəşəm və əzəmətli olmayıb. Ümumi hündürlüyü 24 metr olan hazırkı türbənin inşasında qırmızı qranitdən istifadə edilib. Şagirdlər türbə ətrafında yaradılan şəraitlə tanış olub, Nizami Gəncəvinin poemalarının motivləri əsasında işlənən heykəllərə baxıb, şəkillər çəkdiriblər. Daha sonra tur-aksiya iştirakçıları Nizami Gəncəvi Muzeyinə gəliblər. Bildirilib ki, muzeyin binasının təməli 2013-cü ildə qoyulub, bir il sonra isə Prezident İlham Əliyevin Gəncəyə növbəti səfəri zamanı istifadəyə verilib. Dahi şairin zəngin irsini əks etdirən eksponatların yerləşdiyi muzeydə ulu öndər Heydər Əliyevin və Prezident İlham Əliyevin Nizami Gəncəvinin yubileylərinin keçirilməsi, məqbərəsinin bərpa edilməsi, əsərlərinin tərcümə və tədqiq olunması ilə bağlı fərman və sərəncamları sərgilənir. Tur-aksiyanı davam etdirən məktəblilərin üz tutduqları növbəti məkan “Qala” Arxeologiya və Etnoqrafiya Muzey Kompleksi olub. Bildirilib ki, muzey Gəncənin qala divarları formasında, bişmiş qırmızı kərpicdən inşa edilib. Yeni yaradılan bu abidə vaxtilə şəhərin 5 qapısından biri olan “Məqbərə” qapısının bərpa edilən variantıdır. Rəmzi olaraq Gəncənin qala divarları formasında inşa edilən tikili hazırda muzey kompleksi kimi fəaliyyət göstərir. Eksponatlarla tanışlıqdan sonra məktəblilər rəmzi qala bürcünün ən yüksək zirvəsindən şəhərin mənzərəsini seyr ediblər. Müsəlman dünyasının müqəddəs ziyarətgahlarından olan İmamzadə Dini Memarlıq Kompleksi ilə tanışlıq da şagirdlər üçün maraqlı keçib. İmamzadə ziyarətgahı əsrlər boyu insanların üz tutduğu müqəddəs məkanlardan olub. Prezident İlham Əliyevin təşəbbüsü ilə ziyarətgahda geniş quruculuq və abadlıq, yenidənqurma işləri həyata keçirilib.\nDaha sonra tur-aksiya iştirakçıları Heydər Əliyev adına meydanda Ümummilli Liderin abidəsini ziyarət edib, xatirəsini ehtiramla anıblar. Məktəblilər 1606-cı ilin yadigarları olan Şah Abbas Məscidi, Çökək Hamam, Uğurlu xan karvansarayı ilə tanış olub, Gəncə xanlığının sonuncu hökmdarı Cavad xanın türbəsini ziyarət ediblər.\nTur-aksiya iştirakçıları Şəmkir şəhərində ilk olaraq Heydər Əliyev Mərkəzi ilə tanış olublar. Bildirilib ki, bina orijinal memarlıq üslubunda inşa edilib. Belə ki, mərkəzin daxilində yan divarlarda Ümummilli Liderin həyat və siyasi fəaliyyətini əks etdirən fotolara baxan hər kəs irəlilədikcə istər-istəməz yüksəkliyə qalxmış olur. Bu cür memarlıq həlli isə həm rəmzi məna daşıyır, həm də ümummilli lider Heydər Əliyevin yüksələn siyasi fəaliyyətini əks etdirir. Sonra şagirdlər tur-aksiya çərçivəsində Şəmkir Rayon Tarix-Diyarşünaslıq və Etnoqrafiya Muzeyinə gəliblər. Burada sərgilənən bir çox tarixi eksponatlar, xüsusən son dövrlərdə qədim Şəmkir ərazisində aparılan arxeoloji qazıntılar vaxtı aşkarlanan maddi-mədəniyyət nümunələri, eramızdan əvvəlki dövrdə Şəmkirin qədim Misirlə ticarət əlaqələrini sübut edən böyük sütun altlıqları haqqındakı məlumatlar məktəblilərin marağına səbəb olub.Şəhərin ictimai və tarixi binalarının ətrafında, istirahət parklarında ucaldılan, Şəmkirin tarixini və etnoqrafiyasını özündə əks etdirən bir sıra heykəllər də məktəblilərin diqqətini çəkib. Onlara XIX əsrdə Alman koloniyaçıları tərəfindən salınan, çatmatağlı, taxta aynabəndli, eyvanlı, üstü kirəmitli binalar, enli, təmiz və səliqəli küçələr, bir sözlə, bu şəhərdə tarixin yadigarları kimi qorunan bir çox dəyərli abidələr haqqında ətraflı məlumat verilib.\nGöygöl rayonu ilə tanışlıq Heydər Əliyev Mərkəzindən başlayıb. Məktəblilər vaxtilə almanlar tərəfindən salınan küçələri gəzib, Qədim Lütran kilsəsində olublar. Açıq səma altında ölkəmizin multikultural ənənələrinin əks olunduğu muzeyi xatırladan Göygöl şəhəri tur-aksiya iştirakçılarında zəngin təəssürat yaradıb, burada onlar xatirə olaraq yaşıllıq zonasında ağaclar əkiblər.Məktəblilərin rayonla tanışlığı çərçivəsində səfər etdikləri sonuncu məkan füsunkar təbiət möcüzəsi - Göygöl olub.\nNoyabrın 21-də Yasamal məktəblilərinin səfəri başa çataraq zəngin təəssüratlarla paytaxtımıza geri dönüblər.


"Folklorda məna axtarışı: metodoloji yanaşmalar, ideoloji baxışlar və sosial-mədəni stereotiplər" - Xəbərlər - Humanitar Elmlər Bölməsi\n"Folklorda məna axtarışı: metodoloji yanaşmalar, ideoloji baxışlar və sosial-mədəni stereotiplər"\nAMEA Rəyasət Heyətinin elmi katibləri, filologiya üzrə fəlsəfə doktorları Sərxan Xavəri və Səfa Qarayev AZTV-nin "Səhər" musiqili-informasiya proqramının qonağı olublar. Verilişdə AMEA-da "Folklorda məna axtarışı: metodoloji yanaşmalar, ideoloji baxışlar və sosial-mədəni stereotiplər" mövzusunda keçirilən elmi seminardan söhbət açılıb.\nSeminarın elmi və ictimai əhəmiyyəti barədə geniş məlumat verən Sərxan Xavəri bildirib ki, son dövrlər Azərbaycan Milli Elmlər Akademiyasında müasir dünyanın elmi çağırışlarına cavab vermək istiqamətində müasir elmi, metodoloji yanaşmaların tələblərinə uyğun tədqiqatalrın aparılması prioritetlərədn birini təşkil edir. Bu seminar da ümumən AMEA-da gedən bu tipli islahatların, bu yöndən aparılan ümumi işlərin tərkib hissəsi kimi meydana gəlib.\nFilologiya üzrə fəlsəfə doktoru Səfa Qarayev də öz növbəsində folklorşünasların, psixoanalitiklərin, sosioanalitiklərin folklor vasitəsilə müəyyənləşdirdikləri məna səviyyələri haqqında ətraflı danışıb. O, deyib ki, folklorşünaslığın antropologiya, psixoanalitika kontekstində araşdırılması üçün folklor mətnlərinin toplanması çox vacib şərtdir.\nVerilişdə son dövrlərdə AMEA-nın Folklor İnstitutunda hazırlanan çox dəyərli toplama materialları haqqında da geniş məlumat verilib.


Bill Gates - insanların gələcəyi barədə proqnozları | SCIENCE ARC\nAzimoffMarch 30, 2021\n288 3 dəqiqə oxuma müddəti\nYer Kürəsi əhalisinin kəskin artımı, tərəqqi adına diktatura, iqlim dəyişilikləri və süni zəkaların inkişaf tendensiyası əvvəlki dövrlərə nisbətən daha da dərinləşib. Ancaq sonuncu barədə danışarkən ağıllara Bill Gates gəlir. O, özünə məxsus fikirlərə və uzaqgörənliyə sahib idi. Bill Gatesin fikrincə yaxın gələcəkdə insan sivilizasiyasını gözləyən təhlükələr yuxarıda sadalananlar arasından olacaqdır. Bill Gates öz müsahibələrinin birində gələcəyin problemləri və onların mümkün həll yolları barəsində danışıb.\nKasıblığın “yel dəyirmanları”\nMicrosoft şirkətinin qurucusu Bill Gatesin proqnozlarına görə 2030-cu ilə kimi insanlıq kasıblığın bütün formalarını aradan qaldıra biləcək. Bu təşəbbüs ilə bağlı BMT nəzdində bir sıra müzakirələr aparılmış və ortaya qoyulan fikirləri 193 ölkə dəstəkləmişdi. Lakin daha sonra Bill Gates öz müsahibəsində kasıblıqla bağlı bildirmişdi ki, növbəti onilliklərdən sonra da bəzi regionlardakı kasıb əhalinin payı dəyişməyəcək. Bill Gates ilə Melinda Gatesin rəhbərlik etdiyi xeyriyyəçilik fondunun yayımladığı hesabatında Bill Gates etiraf etmişdi ki, kasıblığın aradan qaldırılması prosesi ləngiyib. Bunun əsas səbəbi isə kasıb regionlarda əhali sayının artmasıdır. Produktiv və sağlam həyatın çətin olduğu ölkələrdə daha çox uşaq dünyaya gəlir.\nBu problemdən əziyyət çəkən ən böyük region Afrikadır. Analitiklərin hesablamalarına əsasən 2050-ci ilə kimi Afrika əhalisinin sayı 2 dəfə artacaq. Hətta kasıb əhalinin payı iki dəfə azalsa da, kasıb vəziyyətdə yaşayan insanların sayı əvvəlki kimi qalacaq. Bill Gates öz müsahibəsində məhz Afrika ölkələrinin bu vəziyyəti, onların səbəbləri və Asiya ölkələrinin yolu ilə getməsində yaşadığı çətinliklər barədə də fikirlərini səsləndirmişdi. Afrika kontinentinin problemləri coğrafi vəziyyət, düzgün fəaliyyət göstərən tədarük kanallarının olmaması, tarix, kolonializmin təsiri və həmçinin daxili siyasi problemlər (yəni ağıllı idarəetmə sisteminin olmaması) ilə əlaqəlidir.\nDemokratiyasız iqtisadi yüksəliş\n“Tayvanın aktiv inkişafı dövründə avtoritar rejimi hökm sürürdü. Cənubi Koreya isə öz inkişafı dövründə diktatorun hakimiyyəti altında idi. Lakin sonradan onlar demokratik idarəetmə üsullarına keçdilər” – deyə Bill Gates öz müsahibəsində vurğulamışdı. Müsahibəsində Bill Gates vətəndaşlarının həyat şəraitlərinin yaxşılaşdığı, lakin siyasi modelinin əvvəlki kimi qaldığı Çin haqqında fikirlər səsləndirməmişdi, ancaq son dövrlərdə Çinin iqtisadi yüksəlişi barədə bir çox nəzəriyyə və fikirlər irəli sürülür.\nBill Gates İnformasiya texnologiyaları sahəsinin liderləri və planetin ən varlı şəxsləri ilə əlaqə saxlayır. Lakin buna baxmayaraq heç özü də bilmir ki, yaxın gələcək necə olacaq. Bundan əlavə olaraq onun fikrincə yaxın gələcək barəsində olan proqnozlar təmkinli və ehtiyatlı olmalıdırlar. Onun fikrincə hətta 50 ildən sonra belə bizi nələrin gözlədiyini söyləmək çox çətindir. Lakin sürətli inkişaf modelləri və varlı-kasıb təbəqə arasındakı balansın pozulması onu göstərir ki, gələcəkdə insanlar daha böyük resurs və biliklərə sahib ola biləcəklər. Bu isə o deməkdir ki, onlar üçün gələcək ilə bağlı proqnozların tərtib olunması daha asan olacaq. Müsahibəsində Bill Gates inkişaf baxımından şübhə duymadığı 3 sahənin də adını çəkib: İqlim dəyişiklikləri, qlobal pandemiyalar və kütləvi qırğın silah ilə mübarizə.\nSüni ət qalib gələcək\nİqlim dəyişiklikləri ilə mübarizə aparmaq üçün insanlar öz qidalarına fikir verməlidirlər. Bir sıra mütəxəssislər yarı-vegeterian pəhrizinə keçid etməyi məsləhət görürlər. Bu pəhriz özündə heyvan mənşəli məhsulların kiçik hissəsini birləşdirir. Bill Gates özü isə ətin bitki tərkibli analoqlarına üstünlük verir. O, “Impossible Foods” və “Beyond Meat” kimi startapları dəstəkləyir. Həmin startaplar heyvan məhsullarından istifadə etməyərək ətin inandırıcı analoqunu yaradırlar. Bundan əlavə olaraq o, həmçinin süni ət istehsalı ilə məşğul olan “Memphis Meats” şirkətinə də investisiyalar yatırır. “Mən inanıram ki, müəyyən müddətdən sonra süni ət geniş məşhurluq qazanacaq” – deyə Bill Gates öz müsahibəsində bu məsələyə diqqət çəkmişdi. Onun fikrincə bu halda mal-qaranın sayı azalacaq, lakin həmçinin heyvanlar da artıq əziyyət çəkməyəcəklər.\nBill Gates, real problemləri unudaraq süni zəkanın qlobal risklərindən danışan mütəxəssisləri tənqid edir. Məsələn onlar malyariya xəstəliyi ilə mübarizəni o qədər də önəmsəmirlər. Onun fikrincə bir çox tərtibatçılar süni zəkanın riskləri barəsində danışmaqla yanaşı süni zəkanın inkişafına təkan verən texnologiyalar da hazırlayırlar. O, süni zəka barədə vurğulayırdı: “Onlar süni zəka üzrə təcrübələr aparmağı sevirlər. Alqorimtlərlə çalışmaq əyləncəlidir. Tərtibatçılara elə gəlir ki, onlar riskləri azaldırlar. Lakin mən buna heç bir sübut görmürəm.” Həmçinin onun fikrincə böyük məlumatlar gələcəkdə dəyərli resurslara çevrilməyəcəklər. Daha öncədən o bildirmişdi ki, Yer kürəsi əhalisinin sayının artması ilə böyük məlumatların deyil, torpağın qiyməti yüksələcək.\nBill Gates diktatura insan gələcəyi kasıblıq proqnoz süni zəka


Mühacirət islahatları 2015-də real görünmür [Video]\nMühacirət islahatları 2015-də real görünmür\nABŞ-da son bir neçə seçki mühacirət qanunlarında islahatların gündəmə gətirilməsi ilə keçiirlir. Lakin təhliçilər deyir ki, Barak Obamanın bəzilərinə müvəqqəti sığınacaq verilməsinə dair mühacirətlə bağlı qərarı qarşıya məqsəd qoyulan islahatları kölgə altına alır.\nABŞ prezidentinin qərarı 4 milyon sənədsiz mühacirin ABŞ-da müvəqqəti statusla təmin edilməsini nəzərdə tutur.\nLakin Konqresin təsdiqi olmadan mühacirət islahatlarının həyata tətbiqi imkansızdır.\nSon seçkilərdə Konqresin hər iki palatasının nəzarətini ələ keçirən respublikaçıların cavabını Nümayəndələr Palatasının spikeri Con Beyner verib. “Prezident bərabər çalışmaqdansa, təkbaşına addım atır. Bu, demokratiyaya zidd bir əməldir.”\nMeksikanın Rays Universitetinin Beyker insitutunun direktoru Toni Payan Obamanın qərarının kölgədə qalanlara yardım edəcəyini deyir. " Onlar qanuni və mənəvi baxımdan Amerika iqtisadiyyatı, Amerika cəmiyyətinə inteqrasiya edəcək. Lakin bu qərar respublikaçıların qütbləşməsi baxımından əks-produktiv təsirə malik olacaq.”\nSənədsiz mühacirlər prezidentin qərarını alşıqlasa da, bəziləri müvəqqəti çarə barədə təzadlı fiikirlərə malikdir.\nTony Payan deyir ki, müvəqqəti ölçülər qanuni statusa müraciətlə bağlı narahatlıqlar yaradır. “Şəxsi məlumatları hökumətə açıqladıqdan sonra gələcək prezidentin bu qərarı davam etdirməməsi ilə onların yerləri asanlıqla müəyyən ediləcək və onlara rədd cavabı veriləcək.”\nRespublikaçılar isə Meksika ilə sərhədlərin möhkəmləndirilməsini istəyir.\nBu yaxınlarda Texas sərhədlərinə axışan mühacirlər mövcud narahatlıqları daha da dərinləşdirmişdi.\nRespublikaçılar demokratların qanunsuz mühacirlərə vətəndaşlıq yolunun açılması təklifinin də əleyhinədir. Onlar bunu demokrat seçicilərin sayının artırılması cəhdi kimi qiymətləndirir.\nHyustondan mühacirət vəkili Çarlz Fosterin dediyinə görə, mühacirlərin çoxu vətəndaşlıq deyil, leqal status sorağındadır. “Prezident Reyqanın imzaladığı qanuniləşmə sazişinə nəzər salınsa, son 40 ildə mühacirlərin yalnız 30 faizi vətəndaşlığa müraciət edib.”\nFoster mühacirət məsələsinin Respublikaçılar Partiyasında parçalanmaya yol açdığını deyir. “Biznes icmalarının mühacirətə böyük dəstək nümayiş etdirməsi ilə yanaşı, respublikaçıların sərtxətt təmayüllü qanadı bunun qətiyyiətlə əleyhinə çıxacaq.\nEkspertlər gələn il respublikaçıların nəzarətində olan Konqreslə prezident Obama arasında islahatlarla bağlı razılıq əldə ediləcəyini düşünmür.\nİslahatlar qanunu çox ehtimal ki, 2016-cı ilin prezident seçkilərinədək arxa plana çəkiləcək.


10 Dekabr 2018 18:29 | 1 734\nHəmişə demişəm, yenə deyirəm: indiki antimilli müxalifəti bir-biri ilə baş-başa buraxsaq, özləri-özlərini ifşa edəcəklər. Çünki dabbaqda gönlərinə bələd olduğumuz bu məxluqlar mentalitetimizə uyğun dostluq anlayışından da bixəbərdirlər və bir-birini dost-qardaş adlandıran bu zatların "xiyar əyri bitən kimi" bir-birinin paxırlarını açıb ortaya tökmələri adi haldır. Son vaxltar sosial şəbəkələrdə də bir daha bunun canlı şahidi oluruq. İngiltərədə oturub Azərbaycana qarşı şər-böhtan kampaniyası "əməliyyatları"nın önündə gedən, bu cılız anti-Azərbaycan oyununun bir vintciyi olan Qurban Məmmədovun özünün idarə elədiyi proqramda keçmiş siyasətçi (?) dostlarının onun özünü ifşa eməsi də bu sıradan diqqətçəkən məqamlardandır. Açığını deyim ki, son 20 il ərzində, Q.Məmmədovla bağlı nəsə yazmaqdan, nəsə deməkdən həmişə qaçmışam. Hətta mətbuat nümayəndələri onun hansısa fikirlərinə məndən münasibət öyrənmək istəyəndə də, bundan imtina eləmişəm. Səbəbi də çoxlarına məlumdur. Aramızda olan xüsusi hörmətə görə, həmişə düşünmüşəm ki, mənim fikirlərimi şəxsi münasibətlərimizlə bağlayacaqlar və dediklərim lazımi effekti verməyəcək. Amma bu dəfə, məhz Qurbanın idarə etdiyi onlayn proqramda, məhz Qurbanın kimliyinin ortaya qoyulub müzakirə edilməsinə laqeyd qala bilmədim. Cəmil Həsənli ilə Pənah Hüseynin debatında Q.Məmmədovun simasının müzakirəsi məni mövzuya elə cəlb etdi ki, yazmasam bağrım çatlardı. Yazım, bilməyənlər də bilsin. C.Həsənli iddia edir ki, P.Hüseyn Dövlət Katibi olanda (Oxu: Dövlət Katibi postunu zəbt edəndə), Q.Məmmədov onun məxfi danışıqlar otağında gizli səsyazma aparatı yerləşdiribmiş... Səmimi deyəcəm, çoxlarına məlum olan, 1998-ci il "Siyasi terror" oyununda gizli kameranı "dost"ların yeyib-içdiyi otağa kimin yerləşdirməsi mənim üçün hələ də müəmmalı olaraq qalırdı. Gah üçüncü "dost"umuz Camaldan, gah elə Qurbanın özündən, gah da MTN əməkdaşlarından şübhələnirdim. İndi artıq hər şey məlumdur. Sən demə, Qurban kiminlə "dost" olurdusa, onun etimadından sui-istifadə edib yan-yörəsinə gizli aparat yerləşdirmə işində mahir oyunçuymuş. Təkcə bu fakt Qurbanın necə bir "zəhərli ilan" olduğunu ortaya qoyur.\nSonra C.Həsənli yeni bir sirrin üstünü açır. Sən demə, AXC hakimiyyəti dövründə Baş prokuror portfelinə iddialı olan Q.Məmmədova Pənah bəyin təqdimatı ilə, nə az-nə çox, 16 min ABŞ dolları verilib ki, gedib özünə ev alsın (O zaman 16 min dollara bir nədi, iki-üç mənzil almaq olardı). Cəmil müəllim elə ordaca yaxşı bir sual verir: "Qurban bəy müharibədə döyüşməmişdi, şəhid ailəsi deyildi, əlil deyildi, dövlətin büdcəsindən bu qədər vəsaiti Baş prokurorluq davası döyən bir adama necə vermişdiniz? Axı bu pul o zaman Baş prokurorun bir illik əmək haqqından da çox idi!" Məncə, şərhə-filana ehtiyac yoxdu. Professor C.Həsənli quşu lap gözündən vurub. Elə o hakimiyyətin evini yıxan məqamlardan biri də, məhz Qurban kimi çığıranların səsini kəsmək üçün ağızlarına sümükdən-filandan atmaları idi ki, bunun da sonu o cür nəticələnməyə məhkum idi. Çünki bu adamlar dövlət, dövlətçilik nədi, idarəetmə nədi bilmirdilər və bilmədikləri işin qulpundan yapışanlar da, min illər əvvəl olduğu kimi, yerə yıxılmalı idilər, yıxıldılar da! İndi yıxılmalarının günahını orda-burda axtaran bu adamlar belə məsələlərə aydınlıq gəlincə papaqlarını (kimdə varsa) qoysunlar qabaqlarına və ya keçsinlər güzgünün qarşısına! Bir ölkənin ki, iqtidarı çığıranın ağzına sümük atacaq, onda bu ölkə çevriləcək donbalaq aşmaq üçün ayının ağzına qənd verən ayıoynadanlar sirkinə.\nBelədə onu dövlət adlandırmağa haqqımız çatarmı? Beləcə xaricdə fəaliyyət göstərən qeybət televiziyalarından da, axır ki, millətə faydalı bir şey eşitdik. Ardı gəlsin. Onda bu qeybətlərə qulaq asanların sayı xeyli artacaq. Necə ki, Cəmil-Qurban-Pənah üçlüyü belə bir ilkə (bəlkə də özləri də fərqinə varmadan) imza atdılar, millətin onlara qulaq asması üçün ən yaxşı metod elə budur, yəni açılsın sandıqlar, tökülsün pambıqlar. Millət də bilsin ki, bu sandıqdakı gerçəkdən əyrilmiş, təmizlənmiş mahlıcdır, yoxsa qozadan götürüb kirli-paslı sandığa tıxlanmış xam pambıq?!.


Azərbaycanın Almaniyadakı səfiri: Azərbaycan çoxlu sayda alman investorunun cəlb edilməsində maraqlıdır\n20 May 2006 13:13 (UTC+04:00)\nAzərbaycan çoxlu sayda alman investorunun ölkə iqtisadiyyatına cəlb edilməsində maraqlıdır və bu istiqamətdə uğurlu iş aparılır. Bu barədə, Trend agentliyinin "AzərTac"a istinadən yaydığı məlumata əsasən, Azərbaycanın Almaniyadakı səfiri Pərviz Şahbazov Almaniyanın "Diplomatisches Magazin" jurnalına müsahibəsində bildirib.\nDiplomat qeyd edib ki, hazırda Azərbaycana olan maraq xeyli artıb. "1990-cı illə müqayisədə vəziyyət çox dəyişib. Bir çox alman şirkətləri Azərbaycanla əməkdaşlıq etmək istəyini bildirir. Artıq sərfəli əlaqələr yaradılıb" - deyə səfir vurğulayıb.\nBununla yanaşı, o deyib ki, son illər ölkədə sürətli iqtisadi inkişaf müşahidə olunur. Xüsusilə də, il yarım ərzində 380 min yeni iş yeri açılıb.\nDiplomat həmçinin, Ermənistan tərəfindən Azərbaycan ərazilərinin 20%-nin işğalına toxunub. O deyib ki, Azərbaycan münaqişənin sülh yolu ilə həllinə tərəfdardır və Dağlıq Qarabağa dünyada mövcud olan ən yüksək muxtariyyət statusu verməyə və Ermənistana nəqliyyat dəhlizi açmağa hazırdır. "Sülh danışıqları 1994-cü ildən başlanıb. Lakin Dağlıq Qarabağa müstəqillik verilməsini və ya həmin bölgənin Ermənistana birləşdirilməsini istəyən İrəvanın qeyri-konstruktiv mövqeyi ilə əlaqədar problemin həlli mümkün olmur.\n"Ermənistan nəhayət anlamalıdır ki, vəziyyət belə davam edə bilməz" - deyə səfir vurğulayıb.


Tarix : 2016-04-30 06:24:00\nAzərbaycanda ötən ilin sonundan etibarən gecikən sığorta müraciətlərinin sayı kəskin artıb. Belə ki, avtomobil sahibləri qəzadan bir neçə ay sonra sığorta şirkətinə müraciət edərək ödəniş tələb edirlər. Bu halların artması isə sığorta şirkətlərində sığorta dələduzluğu halları ilə bağlı şübhələri artırıb. Sığorta eksperti İlkin İbrahimov bildirib ki, ötən ilin sonundan etibarən avtomobil qəzaları ilə bağlı qəzalar haqqında müştərilər gec məlumat verməyə başlayıblar: \_ Belə ki, insanlar adətən zərər çəkən kimi dərhal dəyən ziyanın ödənilməsində maraqlı olurlar. Və buna görə də sığorta şirkətinə dərhal müraciət edirlər. Son bir neçə ayda isə baş vermiş sığorta hadisələri ilə bağlı müraciətlər artır. Məsələn, əvvəllər bir ayda 1-5 avtomobil qəzası ilə bağlı gec müraciət edilirdisə, hazırda 10 günə qədər müraciətlər 150-yə, bir ay və daha çox gecikən müraciətlərin sayı isə 30-40 -a qədər artıb. Problem daha çox avtomobillərin icbari sığortası ilə bağlıdır. Belə ki, bu sığorta növündə vətəndaşlar 3 il müddətində sığorta hadisəsi ilə bağlı müraciət edə bilərlər. Amma məsələnin digər tərəfi ondan ibarətdir ki, qəza ilə bağlı gec müraciət ediləndə sığorta şirkəti hadisəni araşdırmaqdan məhrum olur. Qəza komissarı hadisəni araşdırmaq imkanının olmadığını qeyd etdikdən sonra sığorta şirkəti sığorta ödənişini verməyə məcbur olur. Halbuki gecikən müraciətlərin əksər hissəsində sığorta dələduzluğu halları var\_ . Ekspertin sözlərinə görə, müraciət edənlər, sadəcə, yol polisinin təqdim etdiyi şahidlərin ifadələri və qəza sxemindən ibarət sənədi onlara təqdim edir ki, bu da yetərli olmur. Müraciət edənlərin ifadələri isə baş verən qəzaların sığorta hadisəsi olmaması ilə bağlı şübhələri artırır. Digər tərəfdən, gecikən müraciətlərin hamısında zərərlər maksimum, yəni 4000-5000 manat olur. Müraciətlərin birində bildirilir ki, qəza yanvar ayının 21-də baş verib. Amma qəza ilə bağlı yol polisinin yazdığı protokol mart ayının 8-də verilib. Digər tərəfdən, qəza törədən icbari sığortalı sürücü avtomobilini vurduqdan sonra satıb. Belə olan halda əzdiyi \_ Nissan\_ avtomobilinə dəyən ziyanın ödənilməsini tələb edir. Avtomobilə dəyən ziyanın isə 7000 manat olduğunu deyir. Bəzi hallarda isə sığorta müddəti bitəndən sonra qəza törədən sürücü dərhal icbari sığorta alır. Avtomobili icbari sığorta etdirdikdən bir neçə gün sonra isə qəza törətdiyini deyir. Belə hallara görə isə sığorta şirkətlərinin zərərləri artır. Məsələn, ötən ilin sonunda bir avtomobilin təmiri 1500 manata başa gəlirdisə, hazırda bu rəqəm 1700 manata yüksəlib. İ.İbrahimov əlavə edib ki, vəziyyətdən çıxış yolu olaraq Cinayət Məcəlləsinə sığorta dələduzluğu ilə bağlı təkliflər də əlavə edilməlidir. Belə ki, sığorta dələduzluğu hallarına görə heç bir cinayət məsuliyyəti nəzərdə tutulmayıb. Buna görə də sığorta şirkətlərindən ödəniş \_ qoparma\_ halları artır. Məsələ ilə əlaqədar Cinayət Məcəlləsinə sığorta dələduzluğu maddəsi ilə bağlı sığortaçılar tərəfindən təklif verilsə də, bu, hələlik nəzərə alınmayıb.Xalid AZƏR